Väyrynen keskustan presidenttiehdokkaiden esivaaliin - Kotimaa - Uutiset - MTV.fi\nPaavo Vayrynen ja Esko AhoEuroparlamentaarikko Paavo Väyrynen aikoo tehdä keskustan presidenttiehdokkuudesta järjestettävästä esivaalista koko puoluetta koskevan linjavaalin. Väyrysen mukaan hänen ja puolueen puheenjohtaja Esko Ahon välisessä vaalissa ratkaistaan lopullisesti puolueen nykyisen ja hänen oman linjansa kannatus. Väyrynen sanoo lopettavansa puolueen nykyjohdon kyseenalaistamisen ja aikovansa tyytyä parlamentaarikon tehtäviinsä, mikäli hän kärsii esivaalissa tappion. Mainos (uutinen jatkuu alla)\n-Jos linjani ei saavuttaisi jäsenistön tukea, niin silloin ajattelisin, että antaa puolueen elää omaa elämäänsä ja minä toimin parlamentaarikkona sillä valtakirjalla, joka minulla on. Minua viehättää aika tavalla se piirien puheenjohtajien yksituumaisesti esittämä ajatus, että esivaalissa mitattaisiin, kumman ehdokkaan poliittinen linja nauttii puolueväen keskuudessa laajempaa kannatusta, Väyrynen muotoili. Esivaali järjestetään 11. syyskuuta. Keskustan presidenttiehdokas asetetaan ylimääräisessä puoluekokouksessa 8. lokakuuta. Äänestykseen voivat osallistua myös muut kuin puolueen jäsenet, jos vakuuttaa kirjallisesti, ettei osallistu minkään muun puolueen presidenttiehdokkaan valintaan. Keskustan työvaliokunta päätti tänään asettaa äänestäjille 20 markan kirjautumismaksun. Tähänastisten arvioiden mukaan Ahon on arvioitu voittavan puolueen esivaalin selvästi. Mm. keskustan piirijärjestöjen puheenjohtajat ovat asettuneet Esko Ahon taakse. Väli-Suomen sanomalehtien Sunnuntaisuomalaisen tekemän kyselyn mukaan 21 piirijärjestön puheenjohtajasta vain yksi ei halua liputtaa avoimesti Ahon puolesta. Väyrynen arvioi ehdokkaiden kannatuksen olevan kuitenkin kenttäväen keskuudessa jokseenkin tasoissa. -Minulla on se käsitys, että jos äänestysprosentti nousee hyvin korkeaksi, niin minä voitan. Vaikka Väyrynen häviäisi, laajahko kannatus vaikeuttaisi Ahon asemaa puheenjohtajana. Kumpikaan ehdokkaista ei aio järjestää mainittavaa esivaalikampanjaa. Väyrynen perustaa omansa lähinnä piirijärjestöjen järjestämiin tilaisuuksiin. Puoluejohto kovan arvostelun kohteenaVäyrynen perusteli ehdokkuuttaan arvostelemalla keskustan nykyjohdon epäonnistunutta oppositiopolitiikkaa. Hänen mukaansa 1990-luvun keskustapolitiikka on tullut tiensä päähän ja puolue on suistunut historiansa pisimpään oppositiokauteen. Syynä tähän on ollut epäonnistunut strategia pysyä vallan kahvassa kannattamalla liittymistä EU:hun ja rahaunioniin. Avoin keskustelu puolueessa on Väyrysen mielestä vaiennettu väittäen, että puolue on saavuttanut historiansa toiseksi parhaan vaalituloksen, ja että puoluejohdolle tulee antaa työrauha. -Kevään eduskuntavaalien tulos oli kuitenkin ääniosuuksilla mitaten paremmuusjärjestyksessä vasta 12. ja eduskuntapaikoilla mitaten vasta 14., Väyrynen laskeskeli. Hän vertailikin oman ja puolueen nykyjohdon politiikkaa vaalimenestyksellä ja sanoi keskustan palanneen hänen johdollaan 1980-luvun lopulla Suomen suurimmaksi puolueeksi. -Tällä linjalla olemme saavuttaneet puolueen historian parhaimmat äänisaaliit vuosien 1988 ja 1994 presidentinvaaleissa sekä vuoden 1991 eduskuntavaaleissa. Väyrynen sanoi löytäneensä oman linjansa jo 1970-luvun alkupuolella ja myös pysyneensä sillä. Sen nykyinen nimi on Väyrysen mukaan "uuden vuosituhannen keskustapolitiikka". Erimielisyyttä on nykyjohdon kanssa on syntynyt EU-politiikan lisäksi 1990-luvun alkupuolen talouspolitiikasta, oppositiopolitiikan strategiasta ja työreformista. Väyrynen sanoi olleensa alun perin vastahakoinen ryhtymään ehdokkaaksi. -Sitä ei ole vähentänyt se tapa, jolla puolueen eduskuntaryhmän ja piirijärjestöjen johtotehtävissä toimivat Esko Ahon kannattajat ovat käyttäytyneet. Kaksi kertaa presidentin vaaleihin osallistunut Väyrynen sanoi hakevansa nyt hyvitystä kuuden vuoden takaisesta kohtelusta. Väyrynen sanoi tehneensä lopullisen päätöksen vaaliin osallistumisesta vasta keskustan työvaliokunnan kokouksessa torstaina iltapäivällä. -Jonkinlaiseen alustavaan ratkaisuun tulin eilen illalla tai ehkä vasta tänä aamuna. (MTV3-STT)


Laskettelutakki - Tilaa kätevästi netistä | Addnature.fi\nBergans Senja 3-kerroksinen Takki Naiset, oranssi\nSenja 3-kerroksinen Takki Naiset, oranssi\n€ 499,95 € 364,95\nHaglöfs Astral GTX Takki Naiset, vaaleanpunainen\nAstral GTX Takki Naiset, vaaleanpunainen\nPatagonia DAS Kevyt Hupullinen Takki Naiset, sininen\nDAS Kevyt Hupullinen Takki Naiset, sininen\n€ 310,00 € 246,95\nBergans Senja 3-kerroksinen Takki Miehet, oranssi\nSenja 3-kerroksinen Takki Miehet, oranssi\nBurton GORE-TEX Multipath Kuoritakki Naiset, oranssi\nGORE-TEX Multipath Kuoritakki Naiset, oranssi\nBurton GORE-TEX Multipath Kuoritakki Miehet, valkoinen\nGORE-TEX Multipath Kuoritakki Miehet, valkoinen\nBlack Diamond Recon Venyvä Hiihtokuoritakki Miehet, sininen\nRecon Venyvä Hiihtokuoritakki Miehet, sininen\n€ 349,95 € 194,95\nKarpos Lyskamm Evo Takki Miehet, oranssi/musta\nLyskamm Evo Takki Miehet, oranssi/musta\n€ 269,95 € 195,95\n€ 269,95 € 182,95\nKarpos Piz Palu' Takki Miehet, musta/oranssi\nPiz Palu' Takki Miehet, musta/oranssi\nKarpos Vinson Takki Naiset, musta/sininen\nVinson Takki Naiset, musta/sininen\n€ 289,95 € 195,95\nKarpos Miage Takki Miehet, sininen/musta\nMiage Takki Miehet, sininen/musta\nHaglöfs Astral GTX Takki Naiset, sininen\nAstral GTX Takki Naiset, sininen\nSherpa Makalu Takki Naiset, violetti\nMakalu Takki Naiset, violetti\n€ 319,95 € 111,95\nKarpos Marmolada Takki Naiset, sininen/vaaleanpunainen\nMarmolada Takki Naiset, sininen/vaaleanpunainen\nKarpos Piz Palu' Takki Miehet, musta/sininen\nPiz Palu' Takki Miehet, musta/sininen\nHoudini Leeward Takki Miehet, musta\nLeeward Takki Miehet, musta\n€ 459,95 € 322,95\nHoudini Leeward Takki Naiset, musta\nLeeward Takki Naiset, musta\nThe North Face Apex Flex Snow FutureLight Takki Miehet, vihreä/musta\nApex Flex Snow FutureLight Takki Miehet, vihreä/musta\n€ 469,95 € 313,95\nHelly Hansen Motionista Lifaloft Takki Naiset, sininen\nMotionista Lifaloft Takki Naiset, sininen\n€ 349,95 € 236,95\nHelly Hansen Powchaser Lifaloft Takki Naiset, harmaa\nPowchaser Lifaloft Takki Naiset, harmaa\n€ 299,95 € 202,95\nMammut Stoney Lämpö Kuoritakki Naiset, valkoinen/sininen\nStoney Lämpö Kuoritakki Naiset, valkoinen/sininen\n€ 429,95 € 269,95\nHaglöfs Lumi Takki Naiset, sininen\nLumi Takki Naiset, sininen\n€ 299,95 € 169,95\nDynafit Beast Hybrid Takki Naiset, violetti/oliivi\nBeast Hybrid Takki Naiset, violetti/oliivi\n€ 349,95 € 227,95\nHaglöfs Lumi Takki Miehet, vihreä/sininen\nLumi Takki Miehet, vihreä/sininen\nMarmot Freerider Takki Miehet, petrooli\nFreerider Takki Miehet, petrooli\n€ 479,95 € 255,95\nPicture Seen Takki Naiset, sininen/punainen\nSeen Takki Naiset, sininen/punainen\n€ 289,95 € 203,95\nHaglöfs Touring Infinium Takki Naiset, sininen\nTouring Infinium Takki Naiset, sininen\nHelly Hansen Alpha 3.0 Takki Miehet, sininen\nAlpha 3.0 Takki Miehet, sininen\n€ 449,95 € 301,95\nPatagonia Snowdrifter Takki Miehet, punainen\nSnowdrifter Takki Miehet, punainen\n€ 399,95 € 269,95\nO'Neill Adelite Aop Takki Tytöt, musta/valkoinen\nAdelite Aop Takki Tytöt, musta/valkoinen\nKamik Anakin Takki Pojat, vihreä/sininen\nAnakin Takki Pojat, vihreä/sininen\nKamik Aura Takki Tytöt, sininen\nAura Takki Tytöt, sininen\nO'Neill Aplite Takki Naiset, musta/valkoinen\nAplite Takki Naiset, musta/valkoinen\nO'Neill Coral Takki Naiset, sininen/valkoinen\nCoral Takki Naiset, sininen/valkoinen\nTROLLKIDS Myrkdalen Hiihtotakki Lapset, sininen\nMyrkdalen Hiihtotakki Lapset, sininen\nLaskettelutakki suojaa sinua laskiessasi\nUlkoilu ja urheilu kirpeässä pakkassäässä ovat pukeutumiskysymyksiä, ja oikeaoppisella pukeutumisella pääset nauttimaan itse aktiviteetista sen sijaan, että keskityt kylmyyteen tai kosteuteen. Laskettelussa, kuten monessa muussakin talvilajissa, pukeutuminen on avainasemassa ja parhaiten selviät pukeutumisesta noudattamalla kerrospukeutumisen periaatteita. Valitsemalla oikeanlaisen aluskerraston pidät itsesi kuivana, sillä aluskerraston perimmäinen tehtävä on siirtää kosteutta iholtasi ulompiin kerroksiin. Seuraavaksi tärkein kerros on välikerros, jonka tarkoituksena on pitää sinut lämpimänä. Sitten päästäänkin siihen kerrokseen, joka suojaa sinua tuulelta, tuiskulta ja kosteudelta eli kuori- tai päällyskerrokseen. Addnaturen valikoimasta löydät runsaasti erilaisia laskettelutakkivaihtoehtoja ja parhaiten niihin tutustut suoraan verkkosivuillamme.\nValitse oikeanlainen laskettelutakki\nOikeanlaisen laskettelutakin ei tarvitse olla rakettitiedettä, jos tiedät edes jonkin verran, mitä olet etsimässä. Jos aiot käyttää laskettelutakkia useampia vuosia, sinun kannattaa valita sellainen asu, jonka materiaalit ja kuosi kestävät aikaa. Tällaisia vaihtoehtoja löytyy laskettelutakkivalikoimastamme, josta löydät esimerkiksi erilaisia kuoritakkeja, jotka soveltuvat loistavasti kerrospukeutumiseen. Tällaisen takin avulla voit säädellä alla olevaa välikerrosta ja aluskerrosta sen mukaan, mitä keli sinulle tarjoaa. Lämpimillä keväthangilla saatat selvitä pelkällä lämpökerrastolla ja kuoritakilla, kun taas kirpeämmissä pakkasissa saatat joutua pukemaan välikerrokseksi lämpimämmän villasta valmistetun tai villaa ja teknistä materiaalia yhdistävän asun. Laskettelutakkien pintamateriaalit on valmistettu niin, että ne pitävät vettä ja hengittävät runsaasti, jolloin pysyt kuivana, mutta sisältäpäin tuleva kosteus pääsee myös ulos. Laskettelutakkia valitessa kannattaa kiinnittää huomiota esimerkiksi seuraaviin takkien ominaisuuksiin:\nKorkea ja hyvin suojaava kaulus, joka on pehmustettu sisäpuolelta, jolloin se ei hankaa\nRiittävän pitkät hihat sekä kiristimet hihansuissa, jolloin saat hihat lasketteluhanskojesi yli ja kiristettyä ne niin, ettei lumi tai kosteus tule hihasta sisään\nTuuletusaukot, esimerkiksi vetoketjut kyljissä, joiden avulla ilma kiertää. Vaikka tekniset kankaat hengittäisivätkin, mikään ei korvaa kunnon tuuletusta\nLumilukko takin sisäpuolella ja kunnon kiristys helmassa pitävät sinut turvassa lumelta, jos satut vaikka kaatumaan\nAddnaturella on runsaasti eri valmistajien laskettelutakkivaihtoehtoja ja voitkin löytää verkkokaupastamme tunnettuja tuotemerkkejä, kuten Bergans, Black Diamond, Burton, Columbia, Dare 2b, Helly Hansen, Maier Sports, Marmot, Rip Curl, Salomon ja Schöffel. Voit etsiä itsellesi parhaiten sopivaa laskettelutakkimallia eri hakutekijöillä, kuten tuotemerkin, koon, värin tai vaikka hintaryhmän perusteella. Eri valmistajilla on hieman erityyppisiä laskettelutakkeja ja pääsääntöisesti ne jakautuvat kahteen eri kategoriaan. Osa takeista on topattuja ja osa pelkästään kuorimallisia. Topatuissa takeissa on kuoren lisäksi vanukerros, joka tarjoaa myös variaatiota kerrospukeutumiseen. Topatut takit ovat usein pelkkiä kuoritakkeja jäykempiä ja kankeampia, mikä saattaa joillekin laskijoille olla sellainen tekijä, joka jakaa mielipiteitä. Kuoritakit ovat usein joustavampia ja kevyempiä, mutta joudut vastaavasti pukemaan niiden alle enemmän lämmikettä varsinkin, jos keli on viileämpi.\nVaatteet lasketteluun tarjoaa Addnature\nAddnaturella on kattava valikoima lasketteluun ja muihin talviurheilulajeihin soveltuvia vaatteita, kuten laskettelutakkeja. Kannattaa kuitenkin tutustua koko Addnaturen valikoimaan, sillä saat samalla kertaa hankittua kaiken laskureissullesi tarvittavan, kuten lasketteluhousut, lasketteluhanskat ja erilaiset päähineet, kuten pipot. Ostoksia kannattaa keskittää, sillä yli 99 euron ostokset toimitamme veloituksetta tietyin kokorajoituksin. Muistathan myös, että meillä teet ostoksia turvallisesti, sillä tarjoamme ostoksillesi 30 päivän ilmaisen palautusoikeuden, jonka turvin voit palauttaa ostoksesi, jos vaikka käy niin, että valitsemasi koko on liian pieni tai suuri. Jos et löydä etsimääsi tai tarvitset muuten apua verkko-ostoksillasi, ota rohkeasti yhteyttä asiakaspalveluumme.


uusisuomi.fi « Julkisuudessa\nArchive for the ‘uusisuomi.fi’ Category\nTekijänoikeuksista poliittinen vääntö – Nokiaakin epäillään\nPerjantai, Lokakuu 17th, 2008\nTekijänoikeuksien mahdollinen siirtäminen opetusministeriöstä uuteen työ- ja elinkeinoministeriöön (tem) tulee hallituksen iltakouluun lähiviikkoina. Muutosta vastustaa moni poliitikko eri puolueista. Vastustajien puolella ovat myös taiteilija- ja tekijänoikeusjärjestöt. Hallituksessa asiaa valmistelevat ministerit ovat vaitonaisia.\n[..] Eduskunnan sivistysvaliokunnan puheenjohtaja Raija Vahasalo (kok) sanoo myös yksiselitteisesti vastustavansa tekijänoikeusasioiden siirtoa opetusministeriöstä temiin.\n– Tekijänoikeudet kuuluvat sinne, missä sisältöjä muutenkin käsitellään, siis opetusministeriöön. Vastustan siirtoa. [..]\nYou are currently browsing the archives for the uusisuomi.fi category.


Talvi Firenzessä – Sisilia koronan aikaan 2020\nJoulu ja uusi vuosi Roomassa meni suureksi osaksi ulkonaliikkumiskiellon vallitessa. Ruokakaupassa, apteekissa ja parturissa sai käydä. Ulkoilu urheilun merkeissä oli myös sallittu.\nEli kun ei jaksanut enää pysytellä sisätiloissa, ei muuta kuin verkkarit niskaan ja menoksi pitkin Rooman katuja. Loppua kohden muutenkin ihmiset yhä vähemmän välittivät rajoituksista.\nSäät Roomassa olivat vuoden vaihteessa kehnot mutta jos aurinko paistoi, ei mikään pitänyt porukoita himassa. En nähnyt kertaakaan poliisia valvomassa ulkonaliikkumiskiellon noudattamista 10 päivän aikana Trasteveressa.\nKatsoin sata leffaa, tuhat dokkaria Ipadilta. Elisa Viihteen kautta saattoi halutessaan seurata kotimaisia ja ulkomaalaisia tv-kanavia. Lukeminen on jäänyt minulta viime kuukausina, vaikka toki Hesarin ja Google Alertsit käynkin päivittäin läpi. Hesari on viime aikoina kovasti petrannut, joten siellä on luettavaa nykyisin aika hyvin. Lisäksi punavihervasemmistoa edustavien kiihkotoimittajien yksipuoliset kolumnit on kaikessa hiljaisuudessa siivottu lehden sivuilta.\nVälipäivinä kun liikkuminen oli vapaata suoritin 12-15 kilometrin kaupunkikävelyjä Rooman keskustassa. Erityisesti Villa Borghesen puisto miellytti lukuisine ulkoilijoineen ja koirineen.\nEn kuitenkaan rakastunut tälläkään kertaa Roomaan erityisemmin. Siellä on loputtomasti nähtävää mutta suurkaupungin vilinä jättää vieraantuneen olon. Ennen tosin olin hulluna suurkaupunkeihin – Pariisi, Lontoo, New York, Hong Kong, Bangkok, Kuala Lumpur, Kalkutta, Delhi – mutta nykyään iän myötä vähempikin meno piisaa.\nKun alueiden välinen liikkuminen sallittiin tärkeistä syistä, pakkasin kamat ja lähdin Termini asemalta junalla Firenzeen. Oli minulla todisteet matkani tärkeydestä, mutta ei niistä kukaan ollut kohdallani kiinnostunut. Roomassa poliisi vilkaisi laitureiden edustan tarkastuspisteellä paperiani sekunnin, Firenzessä tehtiin vain pistotarkastuksia, joten kävelin esteettä uuteen kaupunkiin.\nOlemme vuokranneet pariksi kuukaudeksi vaimon kanssa kämpän Firenzen keskustasta. 380.000 asukkaan kaupunki on hieno ja tarpeeksi suuri. Lisäksi rajoitusten salliessa täältä pääsee nopeasti pohjoisen Italian muihin kohteisiin. Venetsia, Padova, Verona, Trieste, Torino, Genova… Paikkoja piisaa.\nMutta kaikki riippuu siitä miten koronavirustilanne kehittyy Italiassa. Ankarista rajoituksista huolimatta saattaa kolmas aalto iskeä. Sisilia, Calabria, Emilia-Romagna, Veneto ja Lombardia ovat jo nyt oransseja alueita. Lisäksi Sisilian sisällä on kasvaneiden tartuntojen myötä muutama regione muuttunut punaiseksi.\nAika näyttää, mutta Firenzeen saakka olemme päässeet ilman esteitä ja tartuntoja. Olemme siis kuolemattomia tässä kuoleman laaksossa, kuten olen koko ajan tiennyt asian laidan.\nTauti ehtii kuitenkin vielä iskeä, mutta se on sen ajan murhe. Tämä on tämän ajan murhe.\nFirenze on hieno kaupunki. Sapuska hyvää, erityisesti liharuokia on paljon tarjolla. Saatan alkaa tulevaisuudessa kasvissyöjäksi mutta talvisessa Firenzessä syön tukevaa ruokaa.\nOlen käynyt täällä aikaisemmin 1,5 kertaa. Duomo, Ponte Vecchio ja muut nähtävyydet ovat paikoillaan. Tosin museot pidetään koronan takia kiinni. Se on harmi mutta nykyään voi halutessaan koluta maailman johtavia museoita virtuaalisesti vaikka yötä päivää. Eipä ole tullut koluttua. Less is more.\nSisilian jälkeen Rooma tuntui kylmältä mutta Rooman jälkeen Firenze jopa talviselta. Kävinkin ostamassa paksun toppatakin Zarasta. Minuun eivät alhaiset lämpötilat pysty.\nHimassa minulla on ainakin kymmenen talvitakkia, joita olen viime vuosian ostanut nettikauppojen alennusmyynneistä. Koirien kanssa on käynyt selväksi, että riittävä pukeutuminen on eloon jäämisen ehto.\nEn edes tiennyt että Zarassa myydään myös miestenvaatteita, mutta sopiva toppatakki lähtenee vielä täältä matkaan ylös pohjoiseen.\nPaluu Suomeen on suunnitelmissa mahdollinen ja jopa todennäköinen about 15.3. Silloin olen ollut jo niin kauan Suomesta pois, että olen unohtanut kielen ja maan oudot tavat.\nSuomen politiikkaa en ole seurannut, yhtä ja samaa koronaa se on sielläkin. Trumpin sekoilutkaan eivät huolestuta, väkivaltakoneistot hoitavat ja siivoavat paikat tarvittaessa. Mikä maailma menossa sitten kiinnostaa? Eipä paljon mikään. Eipä paljon mikään.\nKotona Kotkassa opettelen jälleen arktisen alueen alkuasukkaiden kanssa elämään. Se on kova tinki se. Aivot narikkaan, se on ainoa keino sopeutua Suomen meininkiin. Ja omata uusi menolippu minne tahansa.\nMutta Italiaan palaamme taatusti vielä monta kertaa. Ei ole poissuljettu vaikka muuttaisimme tänne pysyvästi asumaan. Koira pitää silloin ottaa matkaan. Muuten elämä sujuu Italiassa ilman ongelmia, vaikka maan oma väestö onkin menettänyt uskonsa maan poliittiseen järjestelmään.\nVuokraemäntäni Lara Roomassa oli muiden tavoin sitä mieltä, että oli hallituksessa mikä porukka tahansa, muutosta parempaan ei tule. Rahat katoavat korruptioon. Lisäksi italialaisen pelkäävät lentävänsä ulos eurosta ja koko EU:sta.\nItse asiassa italialaiset ovat paljon enemmän kiinnostuneita EU:sta kuin suomalaiset. Monet näkevät sen ainoana toivona saada maan romahtamaisillaan oleva talous tolpilleen. Nuorisotyöttömyys on hurja ja koronan jälkeen konkurssiaalto pyyhkii maata.\nEU:n recovery fundista puhutaan paljon, vaikka oikeistopopulistit vastustavat sen ottamista vastaan. Pelkäävät sen vievän Italian samanlaisten nöyryytysten tielle kuin Kreikka joutui kymmenisen vuotta sitten. Toiset asettavat siihen toivonsa; sen avulla taloutta voidaan uudistaa ja samalla saada Italialle jonkinlainen tulevaisuus.\nMutta päällisin puolin elämä kulkee täällä tasaisia latuja, eikä viina lopu marketeista. En ole tosin naukkaillut pariin kuukauteen, vaikka täällä kylmässä Firenzessä lämmike olisi välillä tuiki tarpeen.\np.s. Tämän blogin nimi on edelleen ”Sisilia koronan aikaan 2020”. Se ei enää pidä paikkaansa mutta en ole koskaan uskonut aikaan enkä paikkaan. Misery will never end. Joten antaa mennä kun on alamäki taas…


1) Helsingin seurapiirien ihailluin neito 1840-luvulla oli Marie de Traversay, jonka isä oli muuttanut kaupunkiin virkansa takia. Oheinen kuvansa julkaistiin Fyrenissä 14/1904. Naisen muisto oli silloin (jokseenkin) ajankohtainen, sillä hänen muistelmansa oli julkaistu venäläisessä lehdessä ja Helsingfors-Posten oli esittänyt niistä valittuja paloja 7., 18. ja 25.8.1903. (Näköjään muistelmat on julkaistu venäjäksi kirjana vuonna 2014. Omilla taidoillani en kirjaa Finnasta löydä eli mahdollisesti ei ole minkään kirjaston sisäänostajaa kiinnostanut.)\nTeksteistä omia intressejäni kosketti tanssiaisten yhteydessä tarjottu ruoka: voileipiä ja olutjuustoa! Näköjään olin törmännyt ruokalajiin viimeksi lokakuussa, mutta tanssiaisten ohella tuli äskettäin eteen Tiina Miettisen julkaisema muistelma, jossa olutjuusto on osa mamsellien illallista.\n2) Ruotsalaisen lehden innoittamana etsin järjestysnumeroin nimettyjä lapsia, mutta epäonnistuin. Toisin kuin nimettömäksi jättäytynyt kommentoija, joka löysi Porista kauppakapteeni Carl Pettersonin lapsikaartin, jossa\nCarl Eric *15.2.1838\nBror Secundus Frithiof *6.6.1840\nGustaf Julius Tertius *9.10.1841\nHampus Qvartus (Mortimer +) *19.8.1843\nMagnus Qvintus Sebastian *29.1.1845\nNicolai Sextus Knut *16.3.1849\nToinen kommentoija totesi nimien Toinen, Kolmas, Viisi ja Kuudes löytyvän väestörekisterin nimipalvelusta.\n3) Armemuseumin näyttelyssä opin, että Ruotsin armeijan voitonmerkkeinä keräämiä sotalippuja pidettiin 1800-luvulla esillä Riddarholmin kirkossa. Kiitos 1830-luvun lopussa kaupungissa käyneen taiteilijan Mayer tiedän nyt myös miltä lippu- ja rumpuasetelmat kirkossa näyttivät. Haarniskat olivat yllätys. (kuvat: Wikimedia, Wikimedia ja Wikimedia)\n4) Vuosia sitten esitin neuvoja kirjasta Älykäs emäntä eli neuwoja koto-lääkkeisiin, henttojen waatteitten pesemiseen, niinkuin sametin ja hattujen, monenmoisen tahron poisottamiseen waatteista, rottain ja muitten syöpäläisten poisahdistamiseen j.p.m., ynnä lisäyksen kanssa, sisältäwä wähäisen, mutta päälleluotettawan wärikirjan, jossa neuwotaan 2o erinäistä wäriä painamaan (1863). Vuodenaikaan liittyen pari lisäystä samasta:\nVälikappale nuuhaa eli nenä-vuotoa vastaan. Survo pieneksi sipulia, kastele etikalla ja pane nenääsi, niin taukkoaa (lakkaa) nenän vuoto.\nVälikappale talvella paleltuneitten jalkojen parantamiseksi. Ota hyvin väkevää paloviinaa, pese aamuisin jalkasi tällä, kääri jalkasi paperilla ja kaada vähä paloviinaa kenkiisi, niin jalkasi eivät enää palellu.\n5) Kuten Tieteen päiviltä ja Tieteiden yöstä raportoidessani mainitsin, osa esityksistä videoitiin ja ovat sittemmin tulleet YouTubessa julkaistuiksi. Kunpa olisi satsattu myös esittelyteksteihin sen verran, että olisi kopioitu ohjelmassa olleet tiedot. Tai edes otsikot kokonaan.\nRohkeus, pelkuruus, sankaruus – Sodassa osoitetusta rohkeudesta ja sankarien kuvista (Paneeli: Oula Silvennoinen, Ville Kivimäki, Mirkka Danielsbacka)\nRohkeasti ammattiin: ensimmäisten suomalaisnaisten matka lääkäreiksi, juristeiksi ja papeiksi (Heini Hakosalo: ”Rohkea ja terve siinä pitää olla" – Naiset lääkärinuralla 1800-luvun Suomessa. Mia Korpiola: Naiset taistelemassa pääsystä juristin ammattiin Suomessa 1890–1910. Esimerkkinä Agnes Lundell. Päivi Salmesvuori: Pappina ja ihmisenä. Naisten pitkä tie alttarille Suomen evankelisluterilaisessa kirkossa.)\nRohkeus avata historian kipupisteitä (Paneeli: Erkki Tuomioja, Juho Saari, Nina Santavirta, Satu Lidman ja Anne Heimo)\nTaigan ja tundran tarina – geenit, kielet ja kulttuurit pohjoisessa Euraasiassa (Jussi-Pekka Taavitsainen: Lisäävätkö uudet metodit tulkinnallista rohkeutta? Arkeologia ”kovien” ja ”pehmeiden” tieteiden yhteistyön koekenttänä. Päivi Onkamo ja Outi Vesakoski: Uralilaiset kielet ja geenit. Juha Kantanen: Kotieläinten, ihmisten kumppaneiden, esihistoria uralilaisten kielten alueella. Valter Lang: Itämeren suomalaisen kulttuurin ja kielen synty uuden arkeologisen, lingvistisen ja arkeogeneettisen tiedon valossa – arkeologin näkökulma.)\nPioneeritutkijat Suomen tiedeinstituuttien menneisyydessä ja nykyisyydessä – osa I (Eeva-Maria Viitanen: Tiedettä instituuteissa. Elise Garritzen: Rohkea revisionisti Vatikaanin arkistossa – Henry Biaudet ja suomalaisen reformaatio-tulkinnan haastaminen 1900-luvun alussa. Patricia Berg: Hilma Granqvistin antropologinen pioneerityö Palestiinassa 1920- ja 1930-luvulla. Björn Forsén: Wilhelm Lagus – suomalainen pioneeri Mustallamerellä ja Ateenassa 1800-luvun puolivälissä.)\nPioneeritutkijat Suomen tiedeinstituuttien menneisyydessä ja nykyisyydessä – osa II (Sani Kontula-Webb: Rohkeasti tutkimaan Venäjää… Venäjälle. Anna-Maria Wiljanen: Gustaf Johan Ramstedt ja Japani. Laura Hirvi: Pioneerien rooli sikhien muuttoliikkeessä. Martti Pärssinen: Kadonneiden kulttuurien jäljillä Amazoniassa.)\nNämä olen tietenkin lisännyt soittolistaani Historiaa Suomesta ja suomeksi.\nMarie de Traversayn muistelmien alkuperäinen painos näyttää löytyvän Slavicasta:\n27. tammikuuta 2019 klo 16.23\nKiitos! Jos joskus osuu silmiin Finna-koulutus, pitää rynnätä paikalle. Varsinkin jos selitetään kyrillisillä aakkosilla kirjoitetun etsintää.\n30. tammikuuta 2019 klo 9.44\nHelkassa käytetään tieteellistä ISO9-tranlitterointia, jossa jokaista venäjän merkkiä vastaa yksi merkki (eikä merkkiyhdistelmä) ja mitään informaatiota ei katoa ks. https://en.wikipedia.org/wiki/Romanization_of_Russian\nTuossa on lisäksi vallankumousta edeltävä oikeinkirjoitus, mikä näkyy käytöstä poistuneen meidän i-kirjaimemme käytössä. ISO9 merkitsee sen: ì\nKun tekee hakuja, niin noita tarkkeita ei tarvitse lisätä. Tuo löytyy, kun kirjoittaa: vospominania marii ’Marian muistelmat’. Я-kirjainta ei siis kirjoiteta kahdella kirjaimella (ia) toisin kuin Panorama of Russia -sivulla.\n1. helmikuuta 2019 klo 12.51


joulukuu 2015 – Vantaan Perhekoutsit\nKasvatus on kokeilukulttuuria\n17 joulukuun, 2015 Perhekoutsi TuroJätä kommentti\nVantaan Perhekoutsit ovat työskennelleet puoli vuotta. Toimintaa on käynnistetty selkeillä tavoitteilla ja väljillä suunnitelmilla. Olemme pyrkineet vantaalaisten perheiden kanssa kehittämään Perhekoutsien työtä. Toiminnassamme on ollut paljon elementtejä kokeilukulttuurista ja palvelumuotoilusta.\nKesällä kuulimme pitkälti pienten lasten perheiltä minkälaista varhaista tukea he tarvitsevat. Tiivistetysti pienten (kotihoitoikäisten) lasten vanhemmat tarvitsevat käytännön apua arkeen, vertaistukea ja kuuntelevaa korvaa. Nyt seuraavana erityisenä tavoitteena on tavoittaa alakouluikäisten lasten vanhempia. Ennakkotietona voin mainita, että keväällä kutsumme kokoon Perhekoutsien Vanhempainraadin, jonka fokuksena on juuri alakouluikäisten lasten perheet.\nUuden työn kehittämisessä on paljon samaa kuin lapsen kasvatuksessa. Tiedämme tavoitteen, mutta emme ihan tiedä miten tavoitteeseen pääsisimme. Kun perheeseen syntyy lapsi, on vanhemmilla eritasoisia tavoitteita. Tavoitteet voivat olla pieniä (lapsi täytyy saada nukkumaan) tai isoja (lapsesta täytyy kasvaa hyvä ihminen). Se miten sen oman kullannupun saa nukkumaan selviää pitkälti kokeilemalla. Tietoa ja vinkkejä on tarjolla siitä, kuinka lapsi pitää nukuttaa. Mutta sinun kullannuppusi on ainutkertainen yksilö, jolla on omat mieltymyksensä. Kaikki vinkit eivät ehkä toimi teillä. Pitää kokeilla ja arvioida. Lapsen kasvatusta ei voi suunnitella tyhjentävästi etukäteen. Lapsi ei ole tyhjä astia, vaan persoona.\nLapsen kasvatuksessa on kyse kasvattajan kyvystä mukautua lapsen kehitystarpeiden mukaan. Kokeilukulttuurissa on kyse kehittäjän kyvystä mukautua asiakkaan tarpeiden ja tavoitteen saavuttamisen mukaan yrityksen ja erehdyksen kautta. Parisuhteeseen muuten sopii palvelumuotoilun opit. =)\nMuotoilkaa itselle oikein mukavat pyhät! Hyvää Joulua!\nArjesta ja lapsuudesta\n10 joulukuun, 2015 Perhekoutsi_NiinaJätä kommentti\nEräs tuntemani nuori kertoi minulle eräänä päivänä lukeneen jostain netistä lauseen, että ”sinun kurja arki on sinun lapsesi lapsuus”. Hänestä näki selkeästi, että hän oli miettinyt asiaa enemmänkin. Hän pohti asiaa niin, että kyllä se varmasti vaikuttaa lapsiin mitä aikuiset suustaan päästävät. Yhdessä pähkäilimme asiaa hieman lisää. Kuinka ääneen sanomamme asiat voivat alkaa elää omaa elämäänsä arjessamme. Keskustelumme loppui siihen.\nItselleni tuli tästä asiasta myöhemmin mieleen, jos lapsi saa arjessa usein negatiivista palautetta toiminnastaan, niin kuinka tämä palaute alkaa muokata pikku hiljaa lapsen kuvaa itsestään. Muistetaan siis me aikuiset kiinnittää huomiota puhetyyliimme ja kuinka sanoitamme toisillemme ääneen arkeamme. Onko se jatkuvasti kurjaa ja kiireistä? Vai muistetaanko ja ehditäänkö siinä iloita elämän pienistä onnistumisista?\nJoulu tulee-Oletko valmis?\n2 joulukuun, 2015 Perhekoutsi_MinnaJätä kommentti\nNyt se on lähellä. Ensimmäiset luukut joulukalenterista on aukaistu ja enää 22 yötä jouluun, TipTapTipeTap. Joulu ja sen tuleminen on kirvoittanut monia keskustelunaiheita perhekahviloissa, asukaspuistoissa, avoimissa päiväkodeissa, kotikäynneillä, kahvitauoilla, kaduilla ja toreilla. Joulu on selvästikin juhla, joka herättää tunteita meissä kaikissa. Johtuuko se siitä, että meillä kaikilla on jouluun liittyviä muistoja vai siitä, ettei joululta oikein voi välttyä. Ensimmäiset kaupalliset lelulehtiset kolahtavat postiluukusta jo lokakuussa, samoin kauppojen hyllyt alkavat pursuamaan joulutavaraa ennen kuin on edes kesäkamoista päästy eroon. Työpaikoilla, kouluissa ja päiväkodeissa puhutaan joululomasta ja katuvaloissa vilkkuvat tähdet heti ensimmäisten hämäräkelien tultua.\nKoutsina olen kohdannut perheitä, joissa ”tonttukortti” on otettu käyttöön jo lokakuussa. Erään perheen isä tuuletteli hurmioissaan sitä, miten lapset pukevat niin reippaasti vaatteet päälle kun vähän mainitseekin tonttujen tarkkailevista silmäpareista.(Toki kävimme keskustelua siitä, että toukokuussa tuota korttia ei ehkä kannata enää käyttää). Pohjois-Suomessa asuvan ystäväni lapsen urheiluseura on vienyt tänä vuonna tonttuteeman vielä hiukan pidemmälle; Perheet voivat tilata tonttuja vilahtamaan ikkunan taakse pientä korvausta vastaan 🙂 Mitä kaikkea Joulu tuokin tullessaan. Mikä sitten joulussa on oikein ja mikä väärin? Ja kuka sen oikein määrittää?\nLähtökohtaisesti voisi ajatella, että jokainen perhe tekee joulustaan juuri sen näköisen kun haluaa. Sukulaisia ei tarvitse pyytää jouluksi vierailulle, jos seurauksena on riitelyä ja pahaa mieltä. Jouluna voi syödä kanaa tai lihapullia, jos kukaan ei tykkää kinkusta. Jouluun liittyy kuitenkin paljon traditioita, jotka velvoittavat meitä toimimaan ehkä tietyllä, ei aina niinkään halutulla tavalla. Yhteisen sävelen löytyminen mahdollisimman vähäisillä riitasoinnuilla olisi varmaan se halutuin tapa. Ajatus, että kaikilla perheenjäsenillä olisi mahdollisuus rauhalliseen ja kiirettömään jouluun. Välillä se voi tarkoittaa jostain luopumista ja jonkun asian uudelleen miettimistä. Oman näköisen joulun tekeminen voi olla välillä mahdotonta esim. perheen taloudellisen tilanteen takia. Onneksi on paljon yhdistyksiä, seurakuntia ja erilaisia tahoja, jotka yrittävät helpottaa ja auttaa joulumielen löytymisessä. Erään perheen yksinhuoltaja isä kiteytti joulun sisällön näin: ”Meillä lapset ovat saaneet viimeksi kaksi vuotta sitten lahjoja, eikä meillä ruokakaan nyt niin ihmeellistä ole, mutta me olemme perheenä yhdessä. Se on tärkeintä”.\nItse huomaan (jälkikasvun jo ”tonttukortti-iän” ohittaneena) odottavani eniten myös sitä yhdessä olemista. Sitä olotilaa kun voi vaan olla. Pipareiden leipomisen sijaan voin laittaa kanelia ja muita mausteita uunipellille ja tupsauttaa tuoksut ilmoille ja nauttia kaupan tekeleitä hyvällä omallatunnolla. Voin syöttää villakoiria sen sijaan että jyystäisin hammasharjalla pesuhuoneen kaakeleita ja pesisin kaikki kaapit ja katot. Kolmesta asiasta en suostu luopumaan: Kinkusta, kuusesta ja ”Lumiukko”-animaatiosta. Ne ovat vain minun perheeni Traditioita.\nP.S Voit lukea ja seurata joulunajan ajatuksia, pohdintoja ja mietteitä lisää Vantaan perheneuvolan facebook sivuilla, jossa joka päivä aukeaa uusi luukku.


Vaasan Mestarin 7-kauran leipä sis.pussit 10x405g\nUnibake Home > Tuotteet > Leipä > Leivät > Vaasan Mestarin 7-kauran leipä sis.pussit 10x405g\nVaasan Mestarin 7-kauran leipä on Joutsenon leipomossamme juureen leivottu runsaskuituinen leipä. Vaasan Mestarin 7-kauran leipä sisältää kauraa eri muodoissa mm. idätettyä kauraa, kauraleseitä ja kaurakuitua. Tuotteelle on myönnetty Hyvää Suomesta -merkki. Kun sulatat ja paistat leivän, pääset nauttimaan uunituoreesta leivän tuoksusta ja laadusta. Esipaistettujen leipien sulattaminen käy näppärästi myös kylmiön avulla.\nSulata 1 h huoneenlämmössä tai yön yli kylmiössä. Paista 190°C 8-10 min. Voit käyttää höyryä paiston alussa.\nLaatikon EAN 6416577016681\nPaino / kappale 405 g\neMetro code (FI) 6416577016681\nKAURA (hiutale, idätetty täysjyvä, täysjyvätaikinajuuri, rouhe, kuitu, lese, jauho), VEHNÄJAUHO, vesi, OHRAMALLAS, VEHNÄGLUTEENI, rapsiöljy, hiiva, jodioitu suola, VEHNÄNALKIO, jauhonparanne (E300). Saattaa sisältää pieniä määriä kananmunaa, maitoa. Kauraa 56% leivän viljasta ja 33% leivän painosta. Voimakassuolainen.\nKuitu 6,3 g


Taijan kutomukset: toukokuuta 2011\nLähettänyt Taija K klo 19.12 5 kommenttia:\nJoillakuilla diagnosoidaan ADHD, minulla on selvästi WMWD-kuume. Wollmeise-huumaa (diagnoosin WM-osuus) on ollut jo pitempään, mutta nyt olen lisäksi saanut sairauden lisäosan WD:n eli hinkuan We're different -merkinnällä varustettuja pusseja, jotka sisältävät "kokeilueriä" eli eivät ole aivan oikeaa värisävyä.\nEnsin sain tämän aivan ihanan WD Tandoori Masalan. Lääh. Pitsilankaa.\nKoska pitsitilaus onnistui näin hyvin kohdilleen, uskalsin kokeilla toistakin WD-pussia, josta tulivat juuri nämä ihastukset. Kuvat eivät nyt mitenkään välitä lankojen ihanuutta kunnolla.\nVasen on WD Versuchskaninchen, aivan sairaan ihana. Älä yritä, en myy! Oikenpuoleinen on WD Marias deepest purple/Spiralen, joka sekin on ihana.\nMuutenkin olen puuhastellut Wollmeisejen parissa kovasti. Tänään ostin napit yhteen ihanuuteen, joka on piakkoin esittelykunnossa. Toinenkin isompi WM-projekti on tekeillä. Olen myös tehnyt vaihtobisneksiä ja myyntipuuhia WM-varastoni parissa, joten lankojen väritys miellyttää enemmän ja enemmän. Seuraavalla kerralla tullee sitten taas niitä valmiita. Yksi tai kaksi.\nLähettänyt Taija K klo 20.38 1 kommentti:\nTunnisteet: lankavarasto, wollmeise\nTällaista salajuttua täällä on väsätty tammikuusta lähtien. Ajattelin aloittaa ajoissa, ettei tule kiire, eikä tullutkaan. Pidin pitkiä taukoja tekemisessä ja muutama viikko ennen määräaikaa se jo valmistui. Laukku on päätynyt perille, joten nyt voi laittaa kuvia.\nMalli: Floral bag, Helen Ardleyn Crocheted accessories -kirjasta\nLanka: Rowan Felted Tweed laukussa (reilu 4 kerää), kukissa virolaista villaa\nKoukku: 5 mm laukussa, ja kukissa 3 mm\nTätä oli kiva tehdä. Helmet sain SYT-lahjoina Ravelryn kautta (eli kerjäsin muilta neulojilta ja he ystävällisesti lähettivät). Sangat löysin Menitasta, ja sattuivat olemaan täsmälleen sellaiset kuin ohjeessa.\nAinoa valituksen aihe liittyy ohjeeseen, joka väittää, että pääväriä tarvitaan 8 kerää, lisäksi kukkiin neljää eri väriä kutakin yksi kerä. Kukkia varten en lankaa ostanut ollenkaan, kun noita viron villoja oli sopivia värejä kaapissa, mutta en kyllä saanut laukkuun - vaikka ihan on ohjeen kokoinen - kulumaan kuin himpun yli neljä kerää Felted Tweediä. Yli jäi reilusti, mutta kyllä niille käyttö löytyy.\nLähettänyt Taija K klo 14.37 2 kommenttia:\nTunnisteet: valmista 2011


Elinkeinoelämän järjestöt: Korkeakoulujen rahoitusmalleihin esitetyt uudistukset kannatettavia - Elinkeinoelämän keskusliitto\nEtusivu / Elinkeinoelämän järjestöt: Korkeakoulujen rahoitusmalleihin esitetyt uudistukset kannatettavia\nElinkeinoelämän järjestöt: Korkeakoulujen rahoitusmalleihin esitetyt uudistukset kannatettavia\nEK, Keskuskauppakamari, Perheyritysten liitto ja Suomen Yrittäjät pitävät yliopistojen ja ammattikorkeakoulujen rahoitusmalleihin esitettyjä muutoksia kannatettavina, sillä ne kannustavat nostamaan koulutuksen laatua, uudistamaan osaamista sekä parantamaan työvoiman saatavuutta.\nKorkeakoulujen rahoitusmalleja pohtineen työryhmän ehdotus luovutettiin opetusministerille 24.10. Työryhmä esittää, että suoritetut tutkinnot, opiskelijoiden työllistyminen sekä aikuisopiskelijoille tarjottava jatkuva oppiminen vaikuttaisi nykyistä voimakkaammin yksittäiselle korkeakoululle myönnettävään rahoitukseen.\nSuomi kohtaa lähivuosina ennennäkemättömät tarpeet uudelleenkouluttaa työelämässä jo olevia ihmisiä. Siksi on elintärkeää, että jatkuvan oppimisen painoarvoa kasvatetaan korkeakoulujen rahoituskriteerinä.\nRahoitusmallien uudistaminen ei kuitenkaan yksin riitä. Korkeakoulujen on välttämätöntä saada jatkuvan oppimisen toteuttamiseen myös täydentävää yksityistä rahoitusta. Siksi elinkeinoelämän järjestöt kannattavat työryhmän esitystä siitä, että avoimen korkeakoulutuksen maksullisuuteen tulisi lisää joustoja.\nNykyinen 15 euron opintopistekohtainen hintakatto ei kannusta korkeakouluja riittävästi laajentamaan avoimen korkeakoulutuksen tarjontaa. Ylemmistä korkeakoulututkinnoista hintakatto tulisi poistaa kokonaan. Perusopinnoissa kohtuullinen enimmäishinta voitaisiin säilyttää jatkossakin, jotta mahdollisimman moni voisi hyödyntää avoimen koulutuksen väylää tutkintokoulutukseen hakeutumisessa.\nElinkeinoelämän järjestöt pitävät tärkeänä, että rahoitusmallien uudistaminen etenee ripeästi ja työryhmän esittämällä tavalla. Tämä turvaisi korkeakouluille riittävän valmistautumisajan ennen uudistusten toimeenpanoa vuodesta 2021 alkaen.\nElinkeinoelämän keskusliitto EK: johtaja Riikka Heikinheimo, puh. 046 9229 692, etunimi.sukunimi@ek.fi\nKeskuskauppakamari: johtaja Johanna Sipola, puh. 050 3521172, etunimi.sukunimi@chamber.fi\nPerheyritysten liitto: toimitusjohtaja Auli Hänninen, puh. 0400 415 230, etunimi.sukunimi@perheyritys.fi\nSuomen Yrittäjät: digi- ja koulutusasioiden päällikkö Joonas Mikkilä, puh. 045 129 6791, etunimi.sukunimi@yrittajat.fi


Paula Vesalan Sori tykittää kuulijat kumoon vahvalla latauksellaan | Ruutu\ntoday 17.10.2014 klo 21.15\nPaula Vesala kertoo kaivavansa Sori-biisin ytimestä herkemmän ja pehmeämmän kulman esiin. Ja näin se herkempi kulma näyttäytyy! Upea Sori-versio on täynnä asennetta ja tyyliä. Katso tv:ssä näkemätön pitkä versio! Vain elämää perjantaisin klo 20 Nelosella.


Vuosaari saa oman äänitaideteoksensa | Easton\nVuosaari saa oman äänitaideteoksensa\nÄänitaiteilija Johanna Puuperän Vuosaarisonaatti äänitaideteos soi Vuosaaren Vuotorilla 20. marraskuuta. Teos on osa Vuotalon 20-vuotisjuhlaohjelmaa.\nSkeittilautojen kolinaa, jousisoitinpohjaista musiikkia, paikallisten puhetta, metron melua, tuulen huminaa ja lokkien laulua. Ainakin tätä kaikkea on luvassa, kun äänitaiteilija Johanna Puuperän Vuosaarisonaatti esitetään Vuotorilla 20. päivä marraskuuta. Esitys on osa 20 vuotta täyttävän Vuotalon juhlaohjelmaa ja samalla jatko-osa aikaisemmalle Malmi-sinfonia opus 00700 -nimiselle äänitaideteokselle.\n– Vuosaaren ylistys istuu Vuotalon bileisiin hyvin, äänitaiteilija sanoo.\nHymnejä lähiöille -nimeä kantava kokonaisuus jatkunee osittain Itä-Helsingissä myös Vuosaarisonaatin jälkeen. Johanna mainitsee puheissaan muun muassa Kontulakonserton, Itäkeskusoratorion ja Kannelmäkimenuetin. Idän lisäksi myös länsi puhuttelee Tapanilan ja Malmin rajalla asuvaa taiteilijaa.\nMutta mikä oikein saa ihmisen tuottamaan hymnejä lähiöille?\nJohanna kertoo, että häntä on harmittanut lähiöiden huono maine jo vuosien ajan. Kun koronapandemia sulki maailman, ihmisten asuinseutujen merkitys korostui entisestään. Sitä kautta syntyi ajatus siitä, miten taiteen keinoin voisi parantaa lähiöiden stigmaa.\n– Mediassa monesta alueesta saa lukea negatiivissävytteisiä juttuja. Oman kokemukseni mukaan monet mielikuvat tulevat ulkopuolelta, eivät sisäpuolelta niiltä ihmisiltä, jotka alueella elävät ja asuvat. Haluan omalla työlläni saada paikallisten äänen kuuluviin.\nEtelä-Haagasta ponnistava äänialan freelancer kertoo, että hän muutti aikoinaan Itä-Helsinkiin vartiokyläläisen puolisonsa kanssa. Nuori pari asui ensin Itäkeskuksen kupeessa, myöhemmin Länsi-Herttoniemessä. Vaikka perhe asuu nykyisin muualla, vanhan kotiseudun merkitys ei ole hälvennyt.\n– Mieheni aina haaveilee, jos vielä joskus palaisimme tänne itään. Käymme edelleen lasten ja koiran kanssa ulkoilemassa Vuosaaressa, koska ei tällaisia maastoja oikein muualta Helsingistä löydy, Johanna kertoo.\nVuosaaressa etenkin Kallahdenniemi on hänelle mieleinen paikka, jossa pääsee omanlaiseen mielentilaan vuodenajasta riippumatta.\nMaallikon korviin äänitaiteilijan työ saattaa kuulostaa yhtä abstraktilta kuin sonaattimuoto, mutta käytännössä jokainen meistä on joskus kuunnellut äänisuunnittelijan -tai taiteilijan työnjälkeä jossakin esityksessä.\nTeatterikorkeakoulusta valmistunut Johanna kertoo, että hänen työnkuvansa on hyvin laaja. Vuosaarisonaatin kaltaisten teosten lisäksi häntä työllistävät esimerkiksi erilaiset radiokuunnelmat ja esittävän taiteen kenttä, kuten teatteri. Lähes kaikki, mikä liittyy ääneen tai säveltämiseen.\n– Minulla on klasaritausta, eli viulu on ollut pääsoittimeni lapsesta saakka. Nykyisissä töissäni yhdistän taustani äänitaiteilijuuteen, Johanna kertoo.\nTulevaa Vuosaarisonaattia äänitaiteilija kutsuu kollaasiksi, joka yhdistelee klassista musiikkia ja kenttä-äänityksiä, joissa ambienssi sekoittuu paikallisten dokumentaarisiin haastattelupätkiin. Hymnejä lähiöille -kokonaisuus ammentaa inspiraationsa klassisen musiikin sinfoniaorkesteriperinteestä, jossa jokaisella soittimella ja muusikolla on oma roolinsa. Johannan mukaan helposti lähestyttävä Vuosaarisonaatti kuitenkin ottaa itsensä vähemmän vakavasti kuin klassinen musiikki yleensä.\nMarraskuussa esitettävän sonaatin tapauksessa ääneen pääsee Vuosaari ja sen monikieliset asukkaat. Sitä varten Johanna on viime kuukausina kulkenut nauhuri kädessä ja kuulokkeet päässä pitkin ja poikin Vuosaarta. Äänitallenteita on kertynyt muistiin niin Aurinkolahden rannalta kuin uimahallin nurkilta.\nTaiteilijan mukaan kohtaamiset ovat olleet mutkattomia. Ihmiset ovat puhuneet Vuosaaresta ylpeästi ja mielellään. Etenkin lähiluonto, monikulttuurisuus ja meri ovat elementtejä, jotka ovat toistuneet paikallisten tarinoissa aikuisista lapsiin. Esiin on noussut myös eräänlainen me-henki, se, että toisesta välitetään. Naapurit tunnetaan. Kuin todisteena siitä, Johanna sai äänitysten lomassa kutsuja paikallisten koteihin.\n– Kaikki ovat olleet heti valmiina jutustelulle, kun olen mennyt kysymään, saanko häiritä. Se ei valitettavasti ole Suomessa mikään itsestäänselvyys.\nVaikka Vuosaari on iso alue, täällä tuntuu olevan sellainen pikkukylän meininki, Johanna kuvailee.\nSiitä esimerkkinä hän mainitsee kaupunginosan aktiivisen Facebook-ryhmän.\nVuotalon edustalla sijaitsevaa Vuotoria hän pitää optimaalisena paikkana esitykselle, joka valloittaa meille kaikille kuuluvaa kaupunkitilaa. Marraskuisena lauantaipäivänä taiteen äärelle voi siis eksyä kuin huomaamattaan, sillä kaiutinjärjestelmä tulee ulos. Jos sattuu oikeana hetkenä kävelemään ohitse, ääntä pysähtyy todennäköisesti kuuntelemaan.\n– Ihmisten en aina tarvitse hakeutua taiteelle perinteisesti osoitettuun paikkaan, vaan minä voin mennä sinne, missä ihmiset ovat. Siksi on mielestäni tärkeää, että teos esitetään ulkona – satoi tai paistoi. Ideana on alusta lähtien ollut se, että teos sekoittuu aidon äänimaailman kanssa. Ääni ympäröi kuulijansa niin, ettei sitä voi olla huomaamatta. Jos näen, että joku kävelee ohi, niin lisään volyymia, Johanna vitsailee.\nHän toivoo, että teos ilahduttaa marraskuun pimeydessä ohikulkijoita, ja herkistää kokijansa pysähtymään ja havainnoimaan arkisen tuttua ympäristöä uusin silmin ja korvin.\nLue lisää: Vuosaarisonaatti Vuotorilla 20.11.\nJenna Lehtonen on itähelsinkiläinen toimittaja ja valokuvaaja, joka pitää ihmisistä, jotka erottuvat tapetista. Itä-Helsinki -sivustoa päätoimittava Jenna tuottaa Eastonille Summeri soikoon -juttusarjaa, jossa hän vierailee ihmisten kotona.\nHevosen selässä murheet kaikkoavat\nHevoshulluus vie helposti mennessään. Itä-Helsingissä ratsastamaan pääsee Karlvikin ratsastustallilla ja hevostarvikkeet saa Eastonin Puuilosta.\nValoa pimeään! Nauti kausivaloista joulun jälkeenkin\nKausivalot tuovat kotiin lämpöä ja tunnelmaa koko talveksi. Näin muutat kodin upeaksi valokeitaaksi.\nViiniasiantuntija Nina Puotilasta, tietää, että laadukkaita viinejä löytyy myös Alkon alahyllyiltä\n"Juhlapöytään voi hankkia rohkeasti useita erilaisia viinejä, jokaiselle ruoalle omansa", viiniasiantuntija Nina vinkkaa.\nNäin aloitat lintujen talviruokinnan\nLintujen talviruokinta kannattaa aloittaa ensipakkasten saavuttua. Maistuvat ruoat löydät Puuilosta.\nValitse palautteen kohdeK-Citymarket24 PesulaAlko Helsinki Itäkeskus EastonApteekki EastonCarStationCasri HimiloCTR Finland OyEast PippuriEmmy keräyslaatikkoFitness24SevenHesburgerHiustaloIntersport EastonIstanblue OyiTapsaJungle Juice BarMusti ja MirriPelaamoPizza Hut EastonPolakuvaamoPuuiloRemaxSubway EastonSuutariTOUCH d´ ANDRÉVilla NepalWok Wok EastonWorld Nails


Salaiset aikamatkat | Kirjasampo\nAda ja Mertsi elävät vuonna 2068 Hiidenjärven Elämyspuistossa. Eräänä päivänä sisarukset löytävät romuvarastosta pelikoneen, jonka avulla voi tehdä aikamatkoja. He pääsevät kurkistamaan eri vuosituhansille, tapaavat paimentytön 1800-luvulta ja Villen nykyajasta. Mutta mikä kaikki onkaan totta ja mkä tarua Adan ja Mertsin maailmassa? (takakansi lyhentäen)\nLaite kiidätti hänet suoraan ylös taivaalle.\nVille rauhoittui, kun siivet kantoivat häntä tasaisesti. Kone tuntui todella pitävän itse kaikesta huolen, se väisteli myös automaattisesti vastaan tulevia rakettiliitäjiä, jotka hihkuivat hänelle tervehdyksiään.\nTuuli humisi hänen korvissaan ja siniset siivet avautuivat yhä suuremmiksi. Niiden kummassakin päässä oli koristeena oranssi pyörylä ja hän tunsi itsensä kirjavasiipiseksi perhoseksi roikkuessaan valjaissa siinä keskellä.\nHän lensi sillan yli ja takaisin, ja olisi varmasti törmännyt maisemapalloon, ellei liidin olisi korjannut hänen ohjaustaan. Hän liiteli Kiihtelyssaarten ylle, ylitti sitten hotelli Tähtitaivaan ja huomasi, ettei liidin suostunut lentämään valvomoalueen yli niin kuin vanha mies oli sanonutkin.\nHän liiti kauemmas oli kohta metsän yllä. Puiden keskellä näkyi moottorikelkoilla ja jalan kulkevia seurueita. Hän näki joen, joka virtasi vapaana talvesta huolimatta ja kuljetti mukanaan punaista venettä matkustajineen. Vielä etäämpänä kuusten keskellä kohosi vaaleanpunainen, kolmitorninen linna.\nDe hemliga tidsresorna\nRitva Toivola 26.2.1942 - 20.3.2016


Unohda kertakäyttökrääsä – panosta näihin kodintuotteisiin – Stara\nKuva: Tania Melnyczuk, Unsplash\nUnohda kertakäyttökrääsä – panosta näihin kodintuotteisiin\nKoti & Asuminen Lifestyle 16.2.2021, 23:20 · Terhi Piiroinen\nYhä useampi suomalainen on alkanut kiinnittää huomiota tavarapaljouteen ja kuluttamiseensa. On järkevää sijoittaa rahansa pitkäikäiseen ja kestävään tuotteeseen kertakäyttöisen tavaran sijaan. Esimerkkinä kauppakassi, joka palvelee satoja kertoja kertakäyttöisen muovipussin sijaan.\nLue myös Grillattu salaatti on herkullista – tässä mainio resepti\nLue myös Salaatti sopii jokaisen suuhun – kokeile kasvattaa itse\nOsta kotiin pakasterasioita tai uudelleensuljettavia pakastuspusseja. Sijoita kestomukiin, johon haet take away -kahvisi aamuisin. Hylkää elmukelmut ja alumiinifoliot ja suojaa salaattikulhot sekä uunivuoat leivinliinalla tai kestokannella. Kahvinkeittimiin on myytävänä kestosuodatinpusseja.\nVoit korvata kertakäyttöiset muffinssivuoat silikoniversioilla. Pillit kannattaa vaihtaa kestotuotteisiin, joita on markkinoilla muun muassa ruostumattomasta teräksestä tai silikonista valmistettuna. Korvaa talouspaperi keittiöpyyhkeellä ja tiskirätillä. Vanulaput voi korvata kestolapuilla. Kuukautissuojat puolestaan jäävät unholan kuukautiskupin hankkimisen jälkeen.


Markkinakatsaus 31.8.2018 | Elite Varainhoito\n10. Syyskuu 2018\nSuhtautuminen markkinoiden riskiin jakaa sijoittajien mielipiteitä\nMarkkinoiden tulkinnan vaikeus on näkynyt monissa eri omaisuusluokkien tuotteiden tuotoissa tämän vuoden aikana. Suhtautuminen markkinoiden tarjoamaan riskiin jakaa sijoittajien mielipiteet. Jotkut sijoittajat nostavat osakepainoaan, kun taas toiset korostavat näkymien riskisyyttä osakepainoa pienentämällä. Allokaatiossamme jatkamme edelleen osakkeiden lievää ylipainottamista perusteena vahvana jatkunut tuloskasvu ja houkuttelevien vaihtoehtoisten sijoitusten puute.\nVaikka sijoittajien riskinsietokyky on välillä ollut koetuksella, ovat he saanet korvauksen ottamastaan riskistä. Korkosijoitusten hoitaminen on osoittautunut varsin haasteelliseksi ja vain aktiivisella toiminnalla on ollut mahdollista päästä haluttuun lopputulemaan vallitsevassa matalassa/nousevassa korkoympäristössä. Olemme jo omissa korkorahastoissamme pystyneet aktiivisella näkemyksellä luovimaan suurimpien karikoiden ohi.\nToimialavalintojen merkitys lisätuoton lähteenä on korostunut, ja olemme kesän aikana lisänneet panostuksia muun muassa terveydenhuolto- ja finanssisektorille. Finanssisektorin osalta olemme olleet USA:n suhteen optimistisempia kuin Manner-Euroopan suhteen. Euroopassa seuraamme pankkisektorin uutisia Italiasta ja Espanjasta. Uutisissa on ollut lisääntyvässä määrin kommentteja toiveista saada aikaan yritysjärjestelyjä Euroopan pankkisektorin sisällä. Euroopassa pohjoismaiset pankit houkuttelivat kesällä enemmän kuin Manner-Euroopan pankit.\nOlemme salkunhoidossa keskustelleet entistä kiivaammin kehittyvien markkinoiden pitämisestä lievässä ylipainossa. Puhuttaessa kehittyvien markkinoiden ongelmista näkyvimmin esillä ovat olleet Venäjän sanktiot sekä Argentiinan ja Turkin ongelmat. Luoko alkuvuoden heikkous houkuttelevia ostomahdollisuuksia vai onko tämä vasta alkusoittoa tulevalle heikkoudelle? Joutuisimmeko perääntymään lievästä ylipainosta kehittyvillä markkinoilla? Millainen rooli Yhdysvaltojen dollarin vahvistumisella on ollut kehittyvien markkinoiden osakemarkkinoiden/korkomarkkinoiden kuluvan vuoden alamäessä? Suurin liike dollarin vahvistumisessa lienee nähty, vaikka Yhdysvaltojen keskuspankilta odotetaan kahta koron nostoa loppuvuodelle.\nLievän osakeylipainomme perusta on edelleen kasvavat tulokset, eikä toisen kvartaalin tulosanti tätä horjuttanut. Tuloskasvuodotukset ovat tuloskauden jälkeen pysyneet lähes paikallaan sekä kuluvan että ensi vuoden osalta. Globaalin tuloskasvun odotetaan pysyvän edelleen vahvana runsaassa 10 %:ssa, vaikka Yhdysvaltojen osalta tuloskasvu normalisoituu 10 %:n tuntumaan. Tähän on arviomme mukaan varsin mahdollista päästä, mikäli kauppasotauhat eivät eskaloidu täysimittaiseksi globaaliksi kauppasodaksi. Toisaalta, jotta nykyiset osakkeiden arvostustasot olisivat perusteltavissa, vaaditaan myös vahvaa tuloskasvua.\nHuolimatta negatiivisesta uutisvirrasta liittyen kauppasodan uhkaan ja kehittyvien talouksien valuuttojen syöksyyn, globaalit markkinat ovat jatkaneet nousuaan. Positiivinen vire näkyi myös meidän uudistetussa sijoittajien markkinatunnelmaindeksissä, joka on noussut 12 pistettä heinäkuusta lukemaan 76, indikoiden riskihalukkuuden säilyneen korkealla tasolla negatiivisesta uutisvirrasta huolimatta.\nElite Alfred Bergin markkinatunnelmamittari 31.8.2018\nLue myös Elite Alfred Bergin laaja markkinakatsaus 31.8.2018


Tässä on kokoelma klassisia autoja taustakuva HD Collection Pöytäkoneet, Kannettavat, puhelimissa ja Tabletit. täällä Wallpaper-HD.net, on yli 1,75,000 Taustakuvat ovat ladattavissa. Voit ladata Jokainen Taustakuva ilmaiseksi.\nJos Like This @classic autojen tapetti HDCollection Anna Tykkää Ja Jaa Facebook.\n← Edellinen Story Tyga taustakuvat HD\tSeuraava tarina → kasvoton tapetti HD\tJätä vastaus Peruuta vastaus\tSähköpostiosoitettasi ei julkaista. Pakolliset kentät on merkitty *Kommentti Nimi * Sähköposti * verkkosivusto Suosio viestit Widget Söpö anime taustakuvat HD\nnäkymät (33) Satunnainen virkaacollege jalkapallo tapetti HDpunaniska taustakuvat HDlihavoitu tapettitapaus 9000 tapettinaiset tapetti HDkaunis auringonlasku tapetti HDauton taustakuvatgoogle taustakuvat HDBlazBlue tapetti HDtuntemattomille tapetti\tMainos


Data ja analytiikka | Otavamedia\nEtusivu > Oman median ratkaisut > Data ja analytiikka\nDatasta on hyötyä vain, jos sitä osaa analysoida ja tulkita omiin tarpeisiin sopivalla tavalla.\nMitä data tuo sisällöntuotantoon?\nEhkä tärkeimpänä: datan avulla voit tehokkaasti ohjata vaikuttavien sisältöjen tuottamista ja mitata niille asetettujen tavoitteiden toteutumista.\nMistä dataa saa?\nSinulla on jo sitä käytössäsi esimerkiksi asiakaspalautteiden ja asiakkaiden käyttäytymisen perusteella. Hakukoneiden analytiikkapalvelut ja verkkotyökalut tarjoavat sitä lisää lähes määrättömästi, ja relevanttia dataa voi myös ostaa. Tärkeintä on osata valita.\nMiten onnistun datan hyödyntämisessä?\nMäärittele tarpeesi ja kartoita käytettävissäsi oleva data. Rajaa, työstä ja analysoi dataa määrittelemäsi tarpeen pohjalta. Tai valitse hyvä kumppani tekemään tämä puolestasi.\nDataan on helppo hukkua – ja toisaalta se voi jäädä kokonaan hyödyntämättä. Tuntuuko tutulta:\nKaikki puhuvat sisältödatasta, mutta mitä sillä lopulta tarkoitetaan? Miten valita, mitä dataa käyttää ja kuinka? Mistä oikeasti tiedän, millaista sisältöä asiakkaani tarvitsevat? Kuinka varmistan, onko sisällöillämme vaikutusta?\nEt huku datatulvaan, kun valitset tavoitteesi ja polkusi tarkasti. Autamme mielellämme sinut tälle polulle ja sitä eteenpäin.\nHakukoneista ja muualta verkosta kaivettava tieto voi palvella sisällöntuotantoasi monipuolisesti, kun osaat valita ja työstää sitä oikeilla työkaluilla. Vastaukset vaikkapa näihin kysymyksiin ovat kullanarvoisia sisältöjesi suunnittelussa:\nMitä tietoa yleisösi hakee tiettyinä aikoina?\nMitä tietoa potentiaaliset asiakkaat etsivät?\nMitä asioita hakukoneista etsitään juuri nyt?\nMikä on nousussa?\nMillä kulmalla tuotettu tieto kiinnostaa?\nMistä oikeasti tiedän, millaista sisältöä asiakkaani tarvitsevat? Sisältödata voi kertoa vastauksen.\nData on aarreaitta, josta voi työstämällä ja analysoimalla rakentaa tehokkaan keinon vaikuttavien sisältöjen tuottamiseen ja tulosten mittaamiseen.\nKun sisällöt on julkaistu, voit hyödyntää dataa niiden markkinoinnissa. Missä yleisösi liikkuu ja milloin? Miten markkinointi kannattaa kohdentaa? Ja viimein web-analytiikka auttaa sinua jatkuvasti kehittämään sisältöjäsi ja palveluitasi.\nTutumpien web-analytiikkapalveluiden lisäksi saatat tarvita myös räätälöityä tutkimusta toimialasi ympäriltä. Joskus tämä tarkoittaa fokusryhmiä, toisella kerralla laajempaa avointa kyselyä.\nPisteenä i:n päälle: Otavamedian data\nMeillä on käytössämme suomalaisen aikakausmedian huippubrändit ja niiden kuluttajadata. Yleisen verkkodatan rinnalla se antaa suoraa tietoa nimenomaan suomalaisen yleisön kiinnostuksen kohteista ja trendeistä.\nVoimme hyödyntää myös lukijapaneeleista saatavaa laadullista tietoa, kun haluamme päästä vielä lapiollisen verran pintaa syvemmälle sisältöjen suunnittelussa ja kohdentamisessa.\nOta yhteyttä, lähdetään yhdessä datan laajeneville ja kiehtoville valtateille!\nMiten voisimme hyödyntää dataa sinun sisällöissäsi?\nOperatiivinen johtaja, Sisältöratkaisut\n+358 44 571 0705


Ylen gallup: Niinistön kannatus laski selvästi, presidentinvaalit ratkeamassa silti 1. kierroksella: "Toinen kierros olisi ihme" - MTVuutiset.fi\nYlen gallup: Niinistön kannatus laski selvästi, presidentinvaalit ratkeamassa silti 1. kierroksella: "Toinen kierros olisi ihme"\nJulkaistu 25.01.2018 06:05\nTasavallan presidentti Sauli Niinistö on voittamassa presidentinvaalit jo ensimmäisellä kierroksella, jos Ylen tuoreimpaan gallupiin on luottaminen.\nNiinistö sai Ylen Taloustutkimuksella teettämässä kyselyssä 63 prosentin kannatuksen, kun valintaan vaalien ensimmäisellä kierroksella sunnuntaina riittää yli 50 prosentin kannatus.\nNiinistön kannatus on kuitenkin sulanut yhdeksällä prosenttiyksiköllä Ylen edellisestä kyselystä.\nSauli Niinistö on yhä tulossa uudelleenvalituksi 1. kierroksella.\nVihreiden Pekka Haavisto on vahvistanut kakkossijaansa. Hänellä on kyselyssä 14 prosentin kannatus.\n– Toinen kierros olisi aikamoinen ihme, mutta täysin mahdotonta se ei ole. Tilanne voi vielä muuttua vaalipäivään mennessä mutta vaalipäivän tuloksen pitäisi muuttua erittäin paljon, arvioi Ylelle Tampereen yliopiston johtamiskorkeakoulun tutkija Sami Borg.\nKolmatta sijaa jakavat perussuomalaisten Laura Huhtasaari ja valitsijayhdistyksensä kautta ehdolla oleva Paavo Väyrynen. Heidän kannatuksensa on kuusi prosenttia.\nVasemmistoliiton Merja Kyllönen ja pääministeripuolue keskustan Matti Vanhanen ovat tasoissa viidentenä neljän prosentin kannatuksella. Jumbosijaa 2 prosentissa jakavat SDP:n Tuula Haatainen ja RKP:n Nils Torvalds.\nKyselyyn vastasi 1422 ihmistä 17.–23. tammikuuta. Kyselyn virhemarginaali on 1,9 prosenttiyksikköä. Ylen mukaan vastanneista 20 prosenttia ei kertonut kantaansa.\nViimeinen tentti illalla Ylellä\nPitkään vaisuksi moitittuun vaaliasetelmaan on tullut viime päivinä sähköä, kun vaalien toinen kierros on alkanut näyttää aiempaa todennäköisemmältä. Istuvan presidentin Sauli Niinistön kannatus on tuoreimmissa gallupeissa notkahtanut, ja muut ehdokkaat ovat haastaneet häntä aiempaa kipakammin.


Aktivistin ahdistus - Voima\nVoima-7-2014 • 3.9.2014 08:46 • Kirjoittanut Kimmo Jylhämö\nVoima-7-2014 3.9.2014 08:46 Kirjoittanut Kimmo Jylhämö\nMikko Viljasen romaani Ensimmäinen elämä alkaa 1990-luvun puolivälistä ja loppuu vuoteen 2011, jolloin maailma elää Islannin tulivuoren purkauksen alla. Romaanin alkupisteenä on aktivistien tekemä sabotaasi, jossa jokin menee mönkään. Kyse on dramaattisesta kaveripiirin\nkehityskertomuksesta, jossa päähenkilö muuttuu laittomasta aktivistista eettis-ekologiseksi arkkitehdiksi.\nViljasen kirja tiivistyy mottoon: ”Voi uskoa sanoihin jotka muuttuvat teoiksi, tai tekoihin, joita yrittää lopun elämäänsä pukea sanoiksi.”\nKirja rikkoo aikajärjestystä ja kuvailee syyllisyyteen liittyvää ahdistusta, ihmissuhteiden kiertoa ja käsittelee keskiluokkaistumiseen liittyviä ristiriitoja:\nJuoni koostuu tapahtumaketjuista, joissa on paljon toimijoita, tasoja ja ajatuksia. Kuitenkaan kirja ei täysin ime mukaansa eikä sukella henkilöiden syvyyksiin, vaikka tähän kumpaankin kunnianhimoisessa kirjassa on pyrkimystä.\nEnsimmäinen elämä nostaa esiin pieniä oivaltavia yksityiskohtia, joilla se rikastuttaa muuten ekonomista kerrontaa. Vaikka kirjaan on upotettu paljon ajankuvausta, lainauksia mediasta, moraalisia sivuhuomioita ja muuta informaatiota, kokonaisuus jää hieman liian yksioikoiseksi.\nTeos 2014. 229 s.\nEtusivu » arkisto-voimat » Aktivistin ahdistus


Ajankohta: 2.4.2020 klo 09:30 - 14:00\nJärjestämme koulutuksen etäyhteydellä. Yhteisen etäosion lisäksi koulutuspäivän jälkeen on mahdollista tehdä harjoitustehtävä, josta saa henkilökohtaisen palautteen. Harjoitustehtävä on mukautus noin liuskan mittaisesta yleiskielisestä tekstistä. Tässä voi hyödyntää esimerkiksi jotain omaan työhön liittyvää tekstiä.\nViimeinen ilmoittautumispäivä on 26.3.2020


38 ottelun putki poikki: Jukurien suuryllättäjälle maali, syöttö ja tappelu – häntäpään joukkue kylvetti taas Kärppiä | Urheilu | Etelä-Suomen Sanomat\nEtusivu » Urheilu 16.3.2021 21:21\nJukurit vei Kärppiä selvin lukemin. -KOIVISTO ANTTI AIMO-KOIVISTO / LEHTIKUVA\nJukurit ja Atte Mäkinen yllättivät jääkiekkoliigan Kärpät-pelissä, jonka ennakkoluuloton mikkeliläisjoukkue vei 5–1. Peruspuolustaja oli vetänyt kauden 38 ottelua tehoitta, mutta nyt hän iski 1+1.\nMäkisen illan lopetti tappelu Kärppien Otto Karvisen kanssa. Maali, syöttö ja tappelu yhteen peliin yhdelle pelaajalle on erikoisuus.\n– Täytyy myöntää, että yllätyin tehoista. Ammuin pari laukausta maalia päin, joista ne syntyivät. Tappelu syntyi spontaanisti maalin edessä, enkä ole ennen tehnyt Gordie Howe -hattutemppua, Mäkinen veisteli.\nKärpät on hävinnyt kaksi peliä putkeen pudotuspeliviivan alla oleville, ja nyt esitys oli sekava. Poikkeuksellinen oli myös nippu, kun sivussa olivat Cody Kunyk, Jussi Jokinen, Shaun Heshka ja Mikko Niemelä. Juhamatti Aaltonen putosi kesken pelin.\n– Suoritus oli vajaa. En osaa sanoa yhtään, että mistä se tuli. Jukurit taisteli ja teki enemmän hommia, Kärppien Mika Pyörälä huokasi.


Asukasosallisuus, asiakasosallisuus, kuntaosallisuus, tieto-osallisuus, suunnitteluosallisuus, toimintaosallisuus, päätöksenteko-osallisuus, arviointiosallisuus, jne. Ei ihme, että käytänkin ilmaisua ”osallisuus haastaa minua lähes päivittäin”. Kun osallisuutta avaa ja konkretisoi arkityöhön ja\nTyöhyvinvointi strategian osana\nSiilinjärven kuntastrategiassa henkilöstön työhyvinvointi on yksi strategian kulmakivistä. Kunnassa on tehty useiden vuosien ajan päämäärätietoista ja suunnitelmallista työtä asian edistämiseksi. Meidän tavoitteena on työhyvinvoinnin ja tuottavuuden samanaikainen parantaminen, jossa keskeistä on\nKempeleen valtuusto hyväksyi vastikään uuden Kempele -sopimuksen, tahtotilan tulevaisuuden suunnasta ja toimintatavoista. Strategia valmisteltiin eri sidosryhmät vahvasti osallistaen. Linjauksille haluttiin mahdollisimman lavea kaikupohja. Se kantoikin hedelmää, osallistuminen oli läpi prosessin\nSuomen asukasluku on kasvanut viimeisen 15 vuoden aikana noin 400 000 asukkaalla. Samassa ajassa yli puolessa Suomen kuntia asukasluku on pienentynyt yhteensä 200 000 asukkaalla. Kasvavien kaupunkiseutujen asukasmäärä on lisääntynyt nykyisellä Helsingin asukasmäärällä, ja pahimmissa\nJohtamisessa on tärkeää pystyä poimimaan suuresta informaatiovirrasta omaan organisaation eniten vaikuttavia muutostrendejä ja arvioimaan niiden vaikutuksia. Kunnan johtaminen on erityisen haasteellista nyt kun kuntahistorian suurimmat muutokset kolkuttelevat ovella. Lisäksi pitää huomioida lukuisia\nLiikuttavan hyvä kunta: Euroja tärkeämpää on tahtotila\nKuntien liikuntatoimen taloudellinen merkitys ei ole vähäinen: kunnat ylläpitävät liikuntapalveluja vuosittain jopa yli 700 miljoonalla eurolla. Lisäksi kuntien liikuntatoimi työllistää noin 5 000 ihmistä. Noin 70 prosenttia liikuntapaikoista on kuntien omistamia ja ylläpitämiä. Kunnilla on siis\nRuskon kunnan strategiaprosessin yhteydessä lueskelin Pauli Juutin ja Mikko Luoman ajatuksia strategian laadinnasta ja strategioiden kehittymisestä aikojen saatossa. Sieltä bongasin ajatuksia herättävän tarinan. ”Nuori luutnantti lähetti toisessa maailmansodassa ryhmän miehiä tiedusteluretkelle\nSuuri osa kehyskuntaverkoston kunnista pohtii parhaillaan tulevaisuuden valintojaan; osalla strategiaprosessi on meneillään, osalla strategiat ovat jo valmistuneet uuden valtuustokauden lähestyessä vuoden ikää. Yhteistä meille kaikille on tulevaisuuden ennakointi tilanteessa, jossa suomalainen


Riki | New Rise RPG\nRiki Dec 20, 2012 16:25:05 GMT 2\nPost by urban on Dec 20, 2012 16:25:05 GMT 2\nSäkä: 68,5 cm\nAsema:Marsalkka. Entinen johtaja, nykyään poikansa ohjaaja ja valvoja. Laumalaisille edelleen Riki-herra.\nRiki on suuri ja lihaksikas Akita, jonka säkä ylittää hieman ,akitojen keskimääräisen korkeuden. Uros on väritykseltään punaruskea-valkoinen. Kuono, rinta, vatsa, jalat, sekä otsan valesilmät ja hännän alapinta ovat valkoiset. Selkä ja pää taas ovat punaruskeat. Silmät ovat siniset. Kehossaan akitalla on useita karhujen aiheuttamia arpia, joista pystyy helposti arvaamaan, että Rikin menneisyys on täynnänsä taisteluja.\nRuumiinrakenteeltaan, Riki on juuri sellainen, kuin karhukoiran kuuluukin olla. Lihaksikas ja kohtalaisen solakka. Vahvat ja pitkät jalat mahdollistavat nopeat liikkeet ja erittäin pitkät hypyt. Korvat ovat akitoille tyypillisesti kolmiomaiset ja pystyt. Häntä taas on useimmiten kiertyneenä selän päälle. Rikin hampaat eivät ole mitenkään poikkeuksellisen pitkät, mutta niiden terävyys on aivan omaa luokkaansa. Lisäksi akitan puruvoima on erittäin suuri, eikä tuolle tuota suuria ongelmia purra vastustajan raajoja irti. Lisäksi akitalla on kaulassaan musta kaulapanta.\nRiki on erittäin vakava ja melkoisen etäinen persoona, joka ei puhu paljon ja puhuessaan puhuu vain ja ainoastaan asiaa. Akitan luottamuksen ansaitseminen ei ole helppoa, eikä sitä tähän mennessä ole ansainnut täydellisesti, kuin kolme henkilöä. Ben, Gin ja Gohei. Koira on todennut maailman julmaksi, eikä poikansa tavoin usko siihen, että jokaisen sisällä on hieman hyvääkin. Riki on kyllä oikeuden mukainen, eikä tapa koiria turhaan, mutta jos teet jotain pahaa, ei Riki anna tilaisuutta muuttua, vaan poistaa pahantekijän heti. Karhuja akita vihaa ja pitää kaiken pahan alkuna ja juurena, erityisesti Akakabutoa. Hänen tavoitteensa onkin hävittää karhut Oun alueelta, keinolla millä hyvänsä.\nRiki ei etsi itselleen ystäviä, vaan tovereita, joihin voi luottaa tiukassakin paikassa ja jotka osaavat noudattaa ohjeita. Säännöt ovat Rikille erittäin läheinen ja tärkeä asia, kiitos Gohein koulutuksen. Ne selventävät elämää suuresti ja kun kaikki noudattavat yhteisiä sääntöjä on kaikilla myös hyvä olla. Siksipä Akita ei voi sietää sellaisia persoonia, jotka tietoisesti sääntöjä rikkovat.\nKokeneella karhukoiralla on myös rutkasti karismaa. Todennäköisesti tuo onkin koko Japanin karismaattisin uros, sillä pelkkä Rikin näkeminen sai joukon maan väkevämpiä uroita itkemään ja tärisemään.\nJohtajana Riki on ankara, mutta myös reilu ja oikeuden mukainen. Erakkomaisuutensa takia ei akita kuitenkaan viihdy suuressa laumassa pitkiä aikoja. Siksipä, huomatessaan Ginin johtajan kyvyt ja sosiaalisuuden, luovutti Riki johtajuuden tälle, uskoen Ginin tulevan lauman kanssa peremmin toimeen kuin itse oli tullut. Huolimatta siitä, että Akita luovutti johtajuuden pojalleen, on Riki edelleen suuri tekijä lauman päätöksenteossa. Isä vahtii poikansa toimia kokoajan ja jos näyttää siltä, että Gin on johtamassa laumaa tuhoon, tai unohtamassa heidän tehtävänsä tuhota karhut on Riki valmiina ottamaan ohjat takaisin itselleen.\nRiki syntyi vuonna 1975 Yamabukin ja Shiron saamaan pentueeseen. Riki oli pennuista pienin ja heikoin, sekä aikamoinen mammanpoika. Heikoutensa takia Rikiä ei halunnut kukaan, joten se jäi emolleen vielä pitkäksi aikaa, sen jälkeen, kun muut pennut olivat jo löytäneet uudet kodit. Riki elää emonsa kanssa ja on erittäin tyytyväinen elämäänsä. Kuitenkin eräänä päivänä Yamabukin omistaja tahtoo ottaa koiransa takaisin luokseen asumaan, koira viedään tälle. Rikin menettäessä emonsa tuo kauhistuu ja lähtee etsimään tätä. Matka kuitenkin keskeytyy, kun Rikin kimppuun käy pieni koirajoukko. Villikoirat pahoinpitelevät Akita pentua pahoin ja aikovat lopulta tappaa sen. Silloin Rikin sisässä, kuitenkin kiehahtaa ja tuon karhukoiran veri herää, ainakin osittain. Nuori koira käy vastahyökkäykseen ja onnistuu hyppäämään jokeen, jonne villikoirat eivät seuraa.\nMyöhemmin Riki herää rannalta, jonne Shiro oli sen vedestä raahannut. Shiro ja Riki keskustelivat hetken ja erosivat sitten. Shiron sanat saivat Rikin kuitenkin ryhdistäytymään lopullisesti. Akita oli päättänyt kasvaa vahvaksi, yrittääkseen myöhemmin uudelleen matkaa äitinsä luokse. Kasvettuaan Riki pelasti Daisuken villikoirilta ja Gohei huomasi tuon kyvyt ja otti Rikin koulutukseensa. Gohein kovan koulutuksen ansiosta Rikistä kasvoi hyvä karhukoira. Rikin elämässä oli jälleen kaikki hyvin. Se kaikki kuitenkin muuttui Akakabuton palatessa alueelle. Gohei lähti metsästämään karhua Shiron ja muiden koiriensa, sekä muutaman muun metsästäjän kanssa. Riki kuitenkin jätettiin kotiin, koska tuo oli vielä liian nuori Akakabuto jahtiin. Riki lähti luvatta muiden perään ja saapui juuri ajoissa paikalle pelastamaan Gohein Akakabutolta. Riki kantoi iskun saaneelle Goheille kivääriin, jolla tuo ampui Akakabuton oikean silmän puhki. Gohei ja Riki selvisivät, mutta Shiro oli pudonnut Akakabuton kanssa rotkoon ja kuollut. Ennen kuolemaansa Shiro oli kuitenkin käskenyt Rikiä huolehtimaan Goheista, ja sen Riki aikoi tehdä. Isän kuolema muutti Rikin luonteen täysin. Ennen elämän iloinen Riki oli nyt muuttunut hiljaiseksi ja vakavaksi persoonaksi, jonka kasvoilla ei hymyä enää nähty.\nKasvettuaan Rikistä tuli Gohein uusi luottokoira ja jopa isäänsä taittavampi karhun kaataja. Riki ja Gohei kaatoivat yhdessä useita karhuja, mutta Akakabutoa he eivät onnistuneet kaatamaan. Kerran juostessaan vapaana metsässä, kuuli Riki lähistöltä taistelun ääniä ja meni katsomaan mistä on kyse. Lähemmäs päästyään akita huomasi oudon suden, Fuugan, joka oli joutunut toisten susien piirittämäksi. Rikin mielestä tilanne oli epäreilu ja siksi akita koki velvollisuudekseen puuttua asiaan. Karhukoira syöksyi susien kimppuun ja iski nuo maahan hetkessä. Kiitollinen Fuuga opetti Rikille salaisen tekniikkansa Zetsu Tenrou Battougan. Sen jälkeen kaksikon tiet erosivat, eikä Riki ole enää Fuugaa nähnyt.\nMuutama vuosi myöhemmin Riki, Aka ja Don lähtivät Gohein kanssa metsästämään Akakabutoa. Karhu onnistui yllättämään joukon ja tappoi Akan ja Donin, sekä haavoitti Rikiä ja Goheita pahasti. Kaksikko pääsi turvaan pieneen luolaan, mutta sieltä heitä ei löydetty, joten he joutuivat elämään pelkällä lumella useita päiviä. Lopulta Gohei päätti syöttää Rikiä omalla lihallaan, jotta tämä saisi voimia lähteä hakemaan apua. Riki ei kuitenkaan suostunut syömään isäntänsä lihaa, vaan lähti sen sijaan ulos luolasta taistelemaan Akakabutoa vastaan. Riki jäi haavojensa takia nopeasti häviölle ja olisi varmaan pian kuollut, ellei Daisuke olisi saapunut paikalle ja ajanut Moottorikelkallaan päin Akakabutoa. Gohei veti Daisuken turvaan luolaan, mutta pojan mukana ollut Gin jää ulos Akakabuton armoille. Riki suojelee Giniä Akakabutolta, niin hyvin kuin kykeni ja onnistui lopulta heittämään Ginin Daisukelle turvaan. Sen seurauksena Akakabuto kuitenkin lyö Rikin syvään rotkoon. Akita menetti tajuntansa ja herätessään, ei tuo enää muistanut mitään, muuta kuin nimensä ja pakottavan tarpeen tappaa Akakabuto.\nMuistoton koira huomasi pian, että ei voinut voittaa Akakabutoa yksin, nyt kun tuolla oli komennossaan useita muita karhuja. Siispä hänen tuli kerätä itselleenkin armeija. Riki alkoi kerätä koiri ja pian tuolla oli komennossaan jo noin 60 koiran joukko. Riki kutsui armeijansa kokoon ja lähetti sotilaansa kiertämään Japania, kerämään uusia koiria joukkoon. Riki itse jäi yksin puolustamaan valtaamaansa aluetta Oussa. Riki taisteli useita kertoja karhujen kanssa ja kerran tuo sai yhdeltä mokomalta kovan iskun ja lensi jokeen, virran vietämäksi. Päästessään ylös joesta, Rikin muistot olivat palanneet. Tuo muisti Gohein, Ginin, Daisuken ja isänsä.\nKolme kuukautta myöhemmin Rikin armeija palasi matkaltaan, mutta kävi ilmi, ettei koiria silti ollut vielä tarpeeksi taistelua varten. Riki oli pettynyt, kun taistelua piti lykätä, mutta tajusi sen olevan ainoa keino. Ben kertoi Rikille Ginin johtajan taidoista ja Riki päätti luovuttaa asemansa tälle, voidakseen itse keskittyä laumansijaan pelkään Akakabuton kaatamiseen.\nZetsu Tenrou Battouga: Käyttäjä pyörii ilmassa eteenpäin sirkkelinlailla. Osuessaan tekniikka repii raajoja irti ja huonosti osuessaankin, aiheuttaa hyökkäys pahoja vammoja kohteelle. Tekniikka kuluttaa melkopaljon voimia, joten Riki ei käytä sitä, kuin pakon edessä.\nShiro senko: Iskussa liikutaan "valonnopeudella" ja tehdään syviä viiltohaavoja ja katkotaan raajoja. Nopeutensa takia tekniikan lentorataa on erittäin vaikea muuttaa kesken hyökkäyksen ja jos tielle sattuu esim. puu tai kivi on väistäminen lähes mahdotonta.\nNeji Ki: Tekniikassa käyttäjä pyörittää kehoaan ympäri purren samalla kiinni kohteeseen. Aiheuttaa melko pahoja vammoja, varsinkin kurkkuun tehtynä.\nLamautus: Riki tietää erään hermon tarkan sijainnin koiran niskassa ja iskemällä siihen kevyesti hampaillaan tai tassuillaan, saa Akita vastustajan lamaantumaan minuutin ajaksi.\n-Riki on Ohun armeijan perustaja.\n-Riki on Ginin isä\n-Riki on luovuttanut johtajuutensa Ginille.\nLast Edit: Jan 3, 2013 22:58:41 GMT 2 by urban


Metalli - Etappi Main\nPakkausjätteiden keräyksestä ja kierrätyksestä vastaa pakkausten tuottajayhteisö Suomen Pakkauskierrätys RINKI Oy. Metallipakkauksia vastaanotetaan Rinki-ekopisteillä, Etapin ekopisteillä ja Etapin jäteasemilla. Myös Etapin ekopisteiden ja jäteasemien pakkausjätteet toimitetaan Ringin kierrätykseen.\nRinki-ekopisteisiin ja Etapin ekopisteisiin Ringin lajitteluohjeiden mukaisesti.\nMetallin keräysastiaan voi laittaa esimerkiksi:\nMetalliromuja otetaan maksutta vastaan Etapin jäteasemilla, esimerkiksi:\nruohonleikkurit (ilman polttoainetta tai öljyä)\nmetallitynnyrit, joissa vähintään toinen pääty kokonaan auki\nMetalli kierrätetään jälleen teollisuuden raaka-aineeksi.\nLakeuden Etapin toimialueen kiinteistöillä, joissa on asuinhuoneistoja 10 tai enemmän, tulee olla oma metallinkeräysastia, joka tyhjennetään maksutta.


Tutkija toppuuttelee vanhempia tekemästä supervauvoja - Kotimaa - Uutiset - MTV.fi\nJulkaistu 27.08.2013 19:57\nTutkijan mukaan vanhemmat voivat tehdä liialla innokkuudella sikiön kehitykselle jopa hallaa.\nTuore suomalaistutkimus on osoittanut, että sikiö oppii tunnistamaan kielen pieniä piirteitä jo raskauden loppuaikana. Tutkimuksessa syntymättömille vauvoille soitettiin peräkanaa tavuja, jotka poikkesivat vain vähän toisistaan. Näitä tavuja sikiöaikana kuunnelleet tunnistivat syntymänsä jälkeen uusia äänen piirteitä paremmin kuin muut vauvat.Tutkijoiden mukaan tuloksia voitaisiin hyödyntää esimerkiksi lukihäiriön ehkäisemiseksi osin jo raskauden aikana. Helsingin yliopiston tutkija Eino Partanen ei kuitenkaan suosittele sikiön kouluttamista kotikonstein.\n– Me tiedämme, että normaalissa kehityksessä sikiöaikainen oppiminen on tärkeässä roolissa, mutta ei ole mitään näyttöä siitä, että ylimääräinen sikiöaikainen altistus edesauttaisi merkittävästi normaalisti kehittyvää sikiötä. Ei ole mitään näyttöä siitä, että voitaisiin tehdä supervauvoja altistamalla sikiöitä ylimääräisille ärsykkeille, Partanen korostaa. Partasen mukaan liialla innokkuudella voi tehdään kehitykselle jopa hallaa.– Jos vauvaa ruvetaan väenväkisin kouluttamaan raskauden aikana, se saattaa vaikuttaa vauvan uni-valverytmeihin. Minä mieluummin suosittelisin välttämään kovia ääniä, mitkä kantautuu kohtuun. Vääränlainen altistus pikemminkin haittaa kehittyvää alkiota, Partanen korostaa.Tutkimus tehtiin Suomen Akatemian monitaiteisen musiikintutkimuksen huippuyksikössä sekä Helsingin yliopiston kognitiivisen aivotutkimuksen yksikössä. (MTV3)\nSeksuaalinen häirintä vähentynyt eduskunnassa Uusimmat uutisvideot


Nele ja Tilda: Turkittomia\nClubbarin jälkeen ajoin kotiin Lidlin kautta, josta mukaan tarttui tällainen:\nKyseessä on eläimille tarkoitettu trimmauskone, jonka mukana tuli neljä leikkuukampaa (3, 6, 9 ja 13 mm). Hinta ei päätä huimannut, sillä trimmeri maksoi vain 15 euroa.\nEnsimmäisenä trimmattavaksi pääsi Java. Asiaa sen erityisemmin miettimättä valitsin 6 mm leikkuukamman, jolla turkista tuli vähän liiankin lyhyt. Tällä hetkellä turkki taitaa olla kauttaaltaan lyhyempi kuin koskaan aiemmin, joten laitetaan kuvaan vertailun vuoksi mukaan myös Java täydessä turkissa:\nVasen kuva: Kirsi Pääkkönen\nJava joutui lyhyelle turkille jo vuonna 2008 enkä varmaan enää koskaan anna Javan turkin kasvaa noin pitkäksi kuin ylläolevassa kuvassa (kuvattu Hakametsän mätsärissä 1.5.2008). Java ei pidä turkinhoidosta, turkin eri karvanlaadut (harjakoira ja perhoskoira) tekevät todella ikäviä takkuja ja yksinkertaisesti Java ei tarvitse pitkää turkkia mihinkään.\nOlen jo aikaisemmin todennut, etten tule pitämään kuin yhtä puuteria kerrallaan näyttelyturkissa. Linan tulo taloon tarkoitti, että Nelen turkin oli aika lähteä. Nelen trimmasin ensin saksilla ja 13 mm leikkuukammalla sekä viimeistelin vielä 9 millisellä, joka jätti turkin hieman pidemmäksi kuin Javalla.\nVasen kuva: Tytti Käyhkö\nAlun perin olin suunnitellut lyhentäväni Nelelle jonkinlaisen kesäturkin jo keväällä, mutta päätin pitää turkin vielä Clubbariin. Kyllähän se aikalailla kirpaisi leikata Nelen kaunis turkki kokonaan pois ja on jotenkin todella outoa, ettei Nelelle tarvitse enää laittaa ponnaria. Vajaan kolme vuotta tuli kuitenkin laitettua etutukkaa ponnarille ja nyt kaikki ponnarit sai laittaa kaappiin odottamaan Linan vuoroa. Nele on ollut hieman ihmeissään keventyneestä olostaan ja itselläkin kestää hetki tottua Nelen uuteen ulkonäköön.\nNyt Java ja Nele saavat syksyn ja talven ajan kasvattaa turkkejaan takaisin ja veikkaanpa, että ne ovat keväällä jo aika pitkät.\nLähettänyt Tanja klo 18.29\nTaisi tehdä halpiskone ihan kunnon koneen työn. Onko koneesta mitään kommentoitavaa muuten? Kiva nähdä turkkikoirat ilman turkkia ja muutenkin mukava seurailla blogia ja lueskella ihanan vaihtelevia blogikirjoituksia.\nKiitos kivasta kommentista! :) Trimmauskone ajoi asiansa hyvin, tosin en ole koskaan kokeillut niitä kalliimpia koneita. Ainut mihin kiinnitin huomioo oli se, että terää ei tainnut saada irti eli vaihtoteriä ei voi hankkia.


Raportteja verenkierrosta: ei-kenenkään maasta suomalaiseen identiteettiin\nPääsiäinen hurahti ohi sen suuremmitta perinteittä. Jos mitään kristinuskon sanomasta ymmärrän, pääsiäisen pitäisi olla tärkein kirkollinen juhla, mutta läntisessä kirkkomaailmassa sitä ei huomaa. Pitäisi oikeastaan laajentaa kokemusmaailmaa ja osallistua ortodoksiseen pääsiäisjumalanpalvelukseen, ehkä sitten vuoden päästä.\nSamalla pääsi livahtamaan Mikael Agricolan päivä eli suomen kielen päivä. Niin itsestään selvältä kuin suomen kieli meistä suomenkielisistä tuntuukin, se on kuitenkin monen tekijän summa. Agricolan sananlevittämistarpeen ja mielikuvituksellisen kielellisen lahjakkuuden lisäksi saamme oikeastaan kiittää mm. Martti Lutheria, Johannes Gutenbergiä, Elias Lönnrotia sekä Napoleon Bonapartea, Aleksandr Pavlovits Romanovia ja Kustaa IV Aadolfia eli jälkimmäisten osalta 1800-luvun alun suurvaltapolitiikkaa. Oman historiantulkintani mukaan Suomi on siis paradoksaalisesti myös hyötynyt muutoin maatamme kaltoin kohdelleesta geopoliittisesta sijainnistaan. Venäjän ja myöhemmin Neuvostoliiton läheisyys on ollut taloudellisestikin merkittävää.\nSuomen sodan aikainen Ruotsi laskeskeli saavansa pitää maakuntansa Suomen joka tapauksessa Venäjän hyökkäyksestä huolimatta. Entä jos näin olisi todella käynyt? Miten Suomen talous, politiikka, infrastruktuuri ja kieli olisivat kehittyneet Ruotsin vallan alaisuudessa? Vaikka taannehtivastikin ennustaminen on vaikeaa, voi hyvällä syyllä epäillä että Suomi olisi ennemmin tai myöhemmin kutistunut maantieteellisesti, siis jopa nykyistä kokoaan pienemmäksi. Ruotsilla ei olisi ollut resursseja ja tuskin halujakaan puolustaa ei-kenenkään-maata suurta itäistä vihollista vastaan. Ruotsin alaisuudessa siirtomaana oleminen ja ruotsinkielisen ylhäistön uskollisuus Ruotsin kuninkaalle tuskin olisi synnyttänyt samanlaista (kuin tapahtunut) kansallista heräämistä suomenkielisine koulutuksineen 1800-luvun loppupuolella. Olisimme saattaneet säästyä sisällissodalta, mutta puolueeton Ruotsi olisi luopunut 1939 suosiolla osista Suomea tai jopa koko Suomesta. Jälkimmäisessä tapauksessa meillä saattaisi olla nykyään samanlaisia ongelmia kuin Baltian mailla ja pahimmassa tapauksessa Suomessa puhuttaisiin lähinnä ruotsia ja venäjää.\nTuntuu siis todennäköiseltä, että suomenkielelle olisi käynyt kuten Irlannin iirille tai Skotlannin gaelille. Kansallinen identiteetti syntyy toki paljosta muustakin kuin kielestä eikä sikäläisen identiteetin olemassaoloa varmaan kukaan epäile, mutta heidän kirjallisuutensa olisi varmaan toisenlaista. Mitenkä on laita suomalaisen kirjallisuuden? Riippunee osin toteutuneesta historiankirjoituksesta, mutta tokkopa nykyisenlaista. Kalevalat, seitsemät veljekset, täällä pohjantähden allat ja tuntemattomat sotilaat olisivat jääneet syntymättä. Ehkäpä suomalainen ruotsinkielinen modernismi olisi kukoistanut ja hedelmöittänyt jo 1900-luvun alussa ruotsalaista ja skandinaavista kirjallisuutta? Ehkäpä suomalainen ruotsinkielinen kirjallisuus olisi seuratumpaa skandinaavisella tasolla ja sitä myöten muuallakin maailmassa? Jossittelujen vaihtoehdot ovat loputtomat, mutta kielipoliittisia tulkintojani tukee ainakin ruotsalaisten välinpitämättömyys ruotsinsuomalaisten kielellisiä oikeuksia kohtaan. Suomessa meillä sen sijaan on perintönä virallinen kaksikielisyys, jonka rakas RKP:mme tullee säilyttämään maailman tappiin ikuisena hallituksen apupuolueena, olivatpa hallituksen värit mitkä tahansa. On helppoa arvata mitä tapahtuu, jos venäjän- ja somalinkielisten osuus tulevina vuosikymmeninä asettuu samaan kokoluokkaan ruotsinkielisten kanssa.\nMutta siis kirjallisuus. Proosa saattaisi olla jotakuinkin samanlaista kuin nykyäänkin (?) sisältövivahteita ja ehkä sanarikkautta lukuunottamatta. Mutta voi meidän kallisarvoista runouttamme, joka ei olisi päässyt operoimaan murrepohjaisen, sanarikkaan, vokaalitäytteisen, haasteellisten pitkien sanojen ja kielioppirakenteen kanssa. Olisiko meillä Eino Leinoa, Uuno Kailasta, Eeva-Liisa Manneria, Ilpo Tiihosta ja Lauri Otonkoskea, esimerkiksi? Voisimmeko arvuutella "hänen" sukupuoltaan, monimerkityksellisten sanojen merkitystä kussakin yhteydessä, valita lukuisista synonyymeistä mieleiset? Tällaiset kysymykset ovat valtaväestölle epäilemättä epärelevantteja, mutta kielen kanssa operoivien onneksi koko kysymyksenasettelu on hypoteettista.\nItselleni suomen kieli on maailman kauneinta. Olen onnellinen siitä, että voin käyttää sitä puhuessani ja ennen kaikkea kirjoittaessani. Olen onnellinen siitä, ettei minun mahdollisen toisenlaisen historian myötä tarvitsisi etsiskellä suomenkielistä identiteettiäni jossain Venäjällä tai Siperiassa (1800-luvulla vain rajat vaihtoivat paikkaa, ei väestö). Olen ylpeä karjalaisista sukujuuristani ja samalla suren merkittävää kulttuuritypistystä ja raiskattua karjalaisten maata. Ja kuitenkin tiedostan etten mahdollisesti ilman kaikkia näitä tapahtuneita asioita kenties lainkaan käyttäisi suomenkieltä ja kirjoittaisi runoja. Kukapa tietää?\n=> agricola m , gutenberg j , historia , kailas u , kieli , kulttuuri , leino e , loki , luther m , lönnrot e , manner e-l , otonkoski l , tiihonen i


Häiden jälkeinen masennus ;) - Page 5 - Häiden jälkeen - Naimisiin.info\nMua masentaa ihan muista syistä, mutta se on kyllä tylsää, kun ei oo enää mitään ihania askarteluja näperreltävänä eikä muutenkaan oikein mitään mitä voisi suunnitella :/ Ehkä just siks masentaa muut asiat, häiden alle jäi sopivasti kaikki masisaiheet piiloon ...\nMulla on usein tullut pitkien tai tärkeiden projektejen jälkeen hirveä haikeus: "nyt se on sitten ohi". Mutta mitä häihin tulee niin yhtä ainutta kertaa ei ole tullut sellaista haikeuden hetkeä, tästä olen jopa yllättynyt. Olen ollut vain ja ainoastaan iloinen ja onnellinen siitä, että meidän ihanat häät on nyt vietetty ja ne sujuivat juuri niin hyvin kuin toivoimme, järjestelyt olivat vaivan arvoiset jne. Lisäksi olen ollut huojentunut, että se kaikki pohtiminen ja häslinki on ohi. Morsiamen rooli oli kiva kokea mutta nyt on ihanaa vihdoin olla rouva.\nTassa on ihan hauska ja mielenkiintoinen artikkeli aiheesta, Post Nuptial Depression http://www.dailymail.co.uk/femail/article-...Depression.html\nItse olin vain helpottunut etta koko "projekti" oli ohi. Kyllahan sita oli vahan haikea olo kun mietti etta en enaa koskaan tule olemaan morsian mutta sitten taas rouvana olo oli jo niin ihanaa etta ei siita sen kummempaa masennusta tullut.\nOn jotenkin lohdullista kuulla, että ne jotka ovat "häämasista" ounastelleet, ovat siltä ehkä välttyneet kokonaan, toisille moista ei ole ollenkaan tullut ja toisille taas on ennakko-odotuksista riippumatta. Itseni voisin luokittelisin siihen ryhmään, jolla tulee jonkin lainen "ontto olo", sillä pelkästään kihlojen jälkeen oli sellainen olotila Toivottavasti ei vain käy niin kuin Brassille (toivottavasti teillä jo tilanne vähän helpottaa?). Ollaan myös suunniteltu häämatkaa pian häiden jälkeen, ettei arkeen palaaminen ihan tapahdu rysähtäen ja sit voi askarrella kiitoskortit ja melkein sit voikin jo aloittaa joulukorttien tekemisen Mutta tätä ketjua lukiessani olen päättänyt, että turha mitään häämasista odottaa etukäteen vaan ottaa se, mitä eteen tulee\nItsellä on ollut haikea ja tyhjä olo, että "mitäs nyt?" ja tekemistä pitänyt keksiä illoiksi. Kuitenkin hääjärjestelyt vei yli 6kk melkein kaiken vapaa-ajan ja huomion. Mutta vähitellen alkaa helpottaa ja onhan tässä kaikkea projektia menossa, joten pysyy ajatukset virkeinä. Niin ja helpotus on suuri, kun häät ovat onnellisesti ohi ja voi keskittyä muuhun taas.\nKyllä jollain asteella on sellainen tyhjä olo, että mitäs nyt tekisin iltaisin. Jotain projektia tähän pitäisi saada kehitettyä, kun häiden järjestäminen vei aika paljon aikaa ja energiaa kuitenkin.\nEi ole ainakaan vielä ehtinyt tulla tyhjä olo, kun ensin oli häämatka ja tähän mennessä olen sen jälkeen vasta tilannut valokuvat - on siis kiitoskorttien askartelu ihan vaiheessa ja hääalbumit tykkänään aloittamatta! Eli ihan on hommaa illoiksi edelleen\nTavallaan sitten "masentaa", kun juhla oli niin ihana ja täydellinen mutta nyt sitten jo historiaa...\nOh well, en voi välttyä ajatukselta, että niin kovin moni pistää kaiken energiansa hääpäivään. Pittää olla rinsessamekko ja oikean väriset servietit ja oikeanlainen valkosuklaakuorrutus... Häiden suunnittelu tuntuu olevan joillekin elämän tarkoitus! Mikään ihme jos on takki tyhjä ja masentaa, kun pitää palata OIKEAAN elämään sieltä sfääreistä. Häät ovat vain yksi päivä, hyvät naiset! Sen jälkeen se elämä vasta todella alkaakin. Kunpa useampi säästäisi edes osan häiden suunnitteluun käyttämästään energiasta arkeen ja avioliittoonsa sitten häiden jälkeen. (Kuka jaksaa suunnitella häitä 2 vuotta?!)\nnimimerkki "Jalat maahan ja järki käteen"\n^tai sitten monelle häät ovat vain yksi projekti muiden joukossa, mutta kun kerran tehdään, niin tehdään kerralla sitten kunnolla. Harvalle täällä häiden suunnittelu on elämän tarkoitus, en ainakaan itse ole törmännyt yhteenkään morsmaikkuun joka eläisi tylliä ja sydämiä varten. En myöskään ymmärrä, mitä pahaa siinä on, jos häiden alusaikana ollaan "sfääreissä", eli onnellisia ja iloisia. Niinhän sen pitää toki ollakin! Kyllä mun elämä on yhtä oikeaa ennen häitä kuin häiden jälkeenkin, miksi ei olisi?\nHyvähän se on vieraan sieltä puskista huudella. Kateellisten panettelua, sanon ma.\nEn myöskään ymmärrä, mitä pahaa siinä on, jos häiden alusaikana ollaan "sfääreissä", eli onnellisia ja iloisia. Niinhän sen pitää toki ollakin!\nNiinpä. Ja jos siitä nauttii, niin sehän on vaan positiivista.\nKomppaan ihan täysillä! Ainakin itselle tälläinen tyhjä olo on tullut aina ison projektin loppumisen jälkeen. Vielä pahempi tyhjä olo iski, kun saatiin meidän remontti loppuun..\nEn suinkaan kateellisena vaan hämmentyneenä. Itselleni tärkeintä naimisiinmenossa on se, mitä olen siinä lupaamassa. Rakastaa myötä- ja vastoinkäymisissä. Hääkarkit, oikean väriset kutsukortit tai sukkanauhat ovat toisarvoisia. Eipä silti, kyllä minäkin halusin olla häissäni hehkeä ja puku piti olla oikeanlainen, mutta minulla ei ollut tarvetta eikä kiinnostusta käyttää kahden vuoden ajan kaikkea energiaani sen kaiken suunnitteluun.\nOmat häämme järjestettiin 2 kk:n varoitusajalla ilman sen kummempaa stressiä. Oli paljon hyvää ruokaa ja juomaa ja tanssia, kaunis kesäpäivä ja kaikki 70 vierasta sekä hääpari viettivät upean ja tunnelmallisen juhlan, jota ollaan muisteltu monet kerrat.\nYritän vain sanoa, että ihanan ja täydellisen hääpäivän voi viettää myös ilman vuosien etukäteen säätämistä ja itsensä uuvuttamista. Jää sitten voimia nauttia arjesta heti häiden jälkeenkin.\n^tottakai se naimisiinmeno itsessään ja sen merkitys on jokaiselle se tärkein asia, ja kutsukortti on aivan mitätön juttu sen rinnalla. Mutta ei kai se keneltäkään ole pois, jos joku (aika monikin) haluaa tehdä kutsuistaan kauniit? Saman vaivan se vie kuin tehdä rumatkin kutsut.\nEi kai täällä kukaan ole väittänyt ettei lyhyelläkin ajalla saa häitä järjestettyä, moni vain haluaa käyttää aikaa enemmän, jotta saa rauhassa tehdä ja suunnitella. Ja jos haluaa häänsä tiettyyn juhlapaikkaan ja tietyllä pitopalvelulla, on pakko olla liikkeellä hyvissä ajoin. Miljööllä ja hyvällä ruoalla kun on tunnetusti vaikutusta juhlafiilikseen! Jaksanpa epäillä, että kukaan häiden järjestelystä oikeasti uupuisi ja älyttömästi stressaisi, vaikka pieni stressi tunnetusti parantaa suoritusta.\nJa tämä keskustelu käsittelee mun ymmärtääkseni sitä leikkimielistä häiden jälkeistä masennusta, eli siis sitä tyhjyyden tunnetta, kun ei ole jotain näperreltävää tai suunniteltavaa. Varmasti jokainen on häidensä jälkeen niin täpinöissään rouvana olosta, että eipä siihen hetkeen tarvitse mitään voimia säästellä.\nMinä voin omassa tilanteessani kyllä sanoa kun häihin on se 1,5vuotta aikaa että se antaa vain voimia kun voi aina välillä syventyä suunnittelemaan hääasioita. Ensin lukee päivän tenttiin niin se on vain ihana alkaa sen jälkeen miettimään jotain pientä hääjuttua, kuten tiirailla pukuja tai vaikka tehdä kutsukorttiprotoa. Ja kyllä se minulla antaa jopa voimaa opiskeluunkin, on kiva ajatella, että unelmatilanne olisi jos häiden aikaan olisi jo dippatyö käsillä ja ei enään olisi niin pitkästi valmistumiseen\nVarmasti täydellisen hääpäivän saa ilman parin vuoden hehkutusta ja haaveilua, mutta monesti sitä suunnitellaan jo ihan suunnittelun ilosta, jotkut naiset on vaa tällasia hassuja\nHei naiset, ei kannata masentua, vaan alkaa jo häiden jälkeisenä päivänä (tai itse asiassa olisi hyvä alkaa suunnitella nitää jo ennen häitä) suunnittelemaan The Valaannussijaisia™\nJa apua, nyt vasta huomasin mutta entä Valaannussijaiset?? Kai ne on poikkeus???\nMeidän häät ei ollu mitenkään iso projekti eikä niitä suunniteltu kuukausi kaupalla. Ajattelin, että jos häistä tulee "liian suuri" asia, niin toki sieltä onnen kukkuloilta on tultava alaskin.\nHeti häiden jälkeen oli tosi onnellinen ja jotenkin koko elämä oli seesteistä ja ihanaa. Nyt häistä on lähes kaksi kuukautta ja olo on aivan toisenlainen. Oon jotenkin hirveän harmissani, etten missään vaiheessa saanut hössöttää ja järjestellä. Koko homma meni ohi niin hujauksessa: kihlauksesta aina häämatkan loppuun asti ei aikaakaan kulunut kuin kolme ja puoli kuukautta. Kaikki meni vaan jotenkin ohi, enkä mää ehtinyt mukaan. Lisäksi mietin nykyisin paljon sitäkin, että no tässäkö tää nyt sitten on. Eli näin ollaan ja meille ei tapahu enää ikinä mitään...\nHieman pelkäsin etukäteen sitä, tuleeko kovin tyhjä olo nyt häiden jälkeen, mutta niin ei onneksi käynyt. Häät menivät tosi hyvin ja onnistuneesti, joten kaikkeen suunnitteluun käytetty aika oli hyödyllistä. Vieläkin häitä on ihana muistella, ja onhan tässä vielä muutama häihin liittyvä "projekti" edessäkin. Onneksi on tulossa nyt pian häiden jälkeen kaikenlaista kivaa, niin on taas mitä suunnitella ja odottaa. Ja onneksi naikkareissa voi olla häähumussa vielä pitkään, seurailla muiden hääpäikkyjä ja myöhemmin omien kavereiden hääsuunnitelmia.\nTäältähän löyty helpotusta minuun iskeneeseen häämasennukseen, kiitos\nPäivämme oli aivan täydellinen, sateesta huolimatta. Juuri siksipä päivä menikin niin nopeasti, että tuntui juhlien päättyessä niiden vasta alkaneen. Siinäpä olikin näky, kun tuore vaimo lähti miehensä kanssa hääyön viettoon: kamalan vollotuksen kera. Huh, on siinä kuski katsonut varmasti pitkään. Vaikka hääyö, ja heti tiistaina (lauantai oli siis hääpäivä) alkanut häämatka olivat kerrassaan ihania, aika ajoin meihin molempiin iski kauhea haikeus. Niin kauan ja hartaasti suunniteltu päivä ohi eikä vastaavaa koskaan tulossa. Nyt, viikko matkan jälkeen olo on jo parempi, lukuun ottamatta ajoittaisia haikeusfiilistelyjä.\nHalusin vain jakaa tämän, jos jokin muukin tuntee samoin: ei me yksin olla näiden tunteiden kanssa.\nHäistä vasta muutama päivä mutta ah niin ihanaa palata taas arkeen ja saa taas keskittyä mm. tulevaan opiskeluun ja sellaiseen rauhaisaan peruselämään.\nOli upeaa nähdä ihmisiä joitakin jopa vuoden tauon jälkeen juhlafiiliksissä mutta koska muutenkin olen sellainen koti-ihminen (en niinkään juhlija) niin juhlia muistelee ilolla, mutta uudestaan en moista rumbaa varmastikaan jaksaisi\nJoten päinvastoin, huokaisen ilosta, mitenkään kuitenkaan juhlia väheksymättä


Hammaskeiju Toukokuu 13, 2022, 5.40am #734\nOlen tietoinen siitä, että LUNA ei välttämättä koskaan toivu ennalleen ja voin menettää koko sijoitukseni - j\nLunan arvoon tuli yön aikana niin monta desimaalinollaa lisää pilkun väärälle puolelle, etten usko eilisen ostokseni tästä enää tokenevan kympin paremmalle puolelle. Alempaa ei pysty edes myymään pois. Tulipa lotottua.\nKalleH Toukokuu 13, 2022, 5.52am #735\nkuva1170×1253 106 KB\nVaikka oli tippunut jo 99.8% viikossa niin onnistui vielä tippumaan 99.9% päivässä. Harva assetti pystyy aivan tälläiseen rysähdykseen mutta algoritminen stable coinin pari kyllä pystyy. Tälläinen death spiral missä ei mitään kovaa stopperia on sisään rakennettuna ja ilmiselvä heikkous. Toivottavasti joskus tämäkin ongelma ratkaistaan oikeasti.\nVivuttaja Toukokuu 13, 2022, 6.15am #736\nTestasin saisinko napattua jotain irti arbitraasista eri pörssien välillä. LUNA tuntuu elävän omaa elämäänsä niissä kaikissa. Ei kovin yllättävää, ettei Bybitistä ostamani LUNA näytä lähtevän liikkeelle terra-verkossa kohti Cryptocomia. Tällaisen arbitraasin hyödyntäminen vaatisi ripeitä liikkeitä tai ainakin jonkinlaista ennustettavuutta. Hintaero noiden välillä oli hetken jopa 15x.\nHyvä ajatus mutta käytänössä olet luultavasti myöhässä.\nArbitraasia pystyy kyllä kryptomaailmassa hyödyntämään jatkuvastikin mutta se edellyttää että seisottaa varoja valmiiksi sopivissa pörsseissä. Siirtoja ei ehdi missään tapauksessa tekemään ja usein siirrot myös maksavat sen verran, että mahdollinen arbitraasihyöty katoaa siihen. Enintään joku XRP tai XLM voisi siirtyä tarpeeksi nopeasti(=muutamassa sekunnissa) mutta siinä pitää ottaa noiden suhteen taasen kurssiriskiä ja on niiläkin siirtokulunsa.\nTähän löytyy valmiita bottejakin ja varmaan tätä jo useampi treidaaja pyrkii hyödyntämään jatkuvastikin. LUNA ei varmaan ollut (vielä) näiden bottien listoilla. Vaihdetuimmissa virtuaalivaluutoissa hintaerot pitkälti korjaantunee juuri noiden bottien ‘ansiosta’ nykyään aika hyvin ainakin isoimmissa pörsseissä.\nVivuttaja Toukokuu 13, 2022, 6.23am #737\nCrypto.com esti tänään Lunan kaupankäynnin ja siirtämisen\nKoko LUNA verkko on pysäytetty. Siirtoja ei voi tehdä mihinkään pörssiin sisään tai pörssistä ulos.\n2:13 AM - 13 May 2022 18K 4.5K\nVaihdanta saattaa toimia osassa pörssejä mutta silloin pitää olla rahat siellä valmiina.\nHammaskeiju Toukokuu 13, 2022, 6.35am #738\nBybitissä Lunan hinta nyt 0.013, Binancessa 0.00006. Molemmissa näyttää kauppa käyvän.\nVivuttaja Toukokuu 13, 2022, 7.02am #739\nOsasta taasen tullut ilmoitus, ettei kauppaa voi käydä.\nOojjj Toukokuu 13, 2022, 2.59pm #740\nAamulla 1/3 suuruinen lisäys BTC kryptosalkkuun @29300€.\nPikkusijoittelija Toukokuu 14, 2022, 6.24am #741\nEilen LUNA osto osui melko hyvin lankulle(lankku tosin oli umpilaho ), pari minuuttia oston jälkeen -98%.\nZesvel Toukokuu 14, 2022, 9.01am #742\nAina kryptovaluuttoihin negatiivisesti suuntautuneena tulipa ostettua ihan kokeilumielessä 100€ bitcoinia\nAlisuorittaja Toukokuu 15, 2022, 7.56pm #743\nOstin 28 eurolla 111 111 kpl Terra Lunaa. Yksikin nolla edestä pois niin saa vuosituhannen vaihteen Toyota Corollan Linea Terra tai Linea Luna -varustelutasolla.\nHammaskeiju Toukokuu 15, 2022, 8.30pm #744\nOstin 28 eurolla 111 111 kpl Terra Lunaa.\nMinulla on noita vain 50 461kpl ja kustannus yhteensä ehkä myös noin 28 euroa. Ensimmäisestä kappaleesta maksoin 4 dollaria, seuraavasta 2. Suurimman osan ostin hintaan 0.00006, koska olin nukkumassa silloin toissayönä, kun kurssi kävi Binancessa tasolla 0.00000112\nDatamonni Toukokuu 17, 2022, 6.21am #745\nAlle 350e Coinbasesta 1kpl solanaa ja useampi kpl cardanoa. Katsotaan miten nää kehkeytyy tässä seuraavan 10v aikana.\nOojjj Toukokuu 22, 2022, 5.09am #746\nVähän lisää litecoinia. Ajoitus hieman parempi kun edellinen osto millon kurssi oli 326€.


Unelmaa leipomassa: FARIINISOKERISET SUKLAADONITSIT UUNISSA\nValmista taikina sekoittamalla kulhossa vehnäjauhot, kaakaojauhe, leivinjauhe, ruokasooda, suola sekä fariinisokeri. Sekoita toisessa kulhossa keskenään muna, maito sekä rypsiöljy sekaisin. Kaada märät aineet kuivien aineiden päälle ja sekoita nuolijalla ainekset tasaiseksi massaksi. Älä sekoita voimakkaasti, jotta taikinaan ei muodostu sitkoa. Siirrä taikina pursotuspussiin. Voitele 12-koloinen donitsipelti kevyesti voilla. Pursota taikina vuokiin, jätä kuitenkin kohoamisvaraa. Paista 180 asteisen uunin keskitasolla noin 8 minuuttia. Älä ylipaista! Valmista kuorrute laittamalla kerma ja fariinisokeri kattilaan. Anna kiehua miedolla lämmöllä noin 10 minuuttia välillä sekoittaen, kunnes seos muuttuu paksummaksi. Halutessasi voit testata kinuskin valmiutta tiputtamalla pari tippaa kuumaa kinuskia kylmään veteen. Jos kinuskitippa säilyttää muotonsa se on valmis. Anna valmiin kinuskin jäähtyä hieman. Dippaa tai levitä kuorrutetta jäähtyneiden donitsien pintaan.\nMari / CB12. huhtikuuta 2014 klo 21.37Nam, näyttävät ihan mielettömän hyviltä! Hauska vaihtoehto perinteisille donitseille, pitää kokeilla itsekin :)VastaaPoistaVastauksetUnelmaa leipomassa/Hanna13. huhtikuuta 2014 klo 12.36Näitä on mukava tehdä, sillä näiden kanssa ei tarvitse työskennellä kuuman öljyn kanssa! Toki uppopaistetyt donitsit ovat kyllä ihan parhaita, mutta nää on hyvä vaihtoehto :)PoistaVastaaSiru13. huhtikuuta 2014 klo 11.09Näyttääpä hyvältä. Itsekin olen jo pitkään halunnut kokeilla uunissapaistettavia donitseja muttei se ole pellin puutteessa ollut mahdollista :/ Enkä täällä tuppukylässä ole nähnytkään, pöh. Mutta namnam kinuskia <3 Mullakin on jo päätetty että tän vuoden vappumunkit saa (ainakin osa) meidän perinteistä poiketen kinuskikuorrutteen :) Slurps. VastaaPoistaVastauksetUnelmaa leipomassa/Hanna13. huhtikuuta 2014 klo 12.37Tilaa ihmeessä pelti vaikka nettikaupasta! :) Kinuskiset donitsit on ihania! :)PoistaVastaaAnonyymi13. huhtikuuta 2014 klo 19.00Hei, ei liity tähän postaukseen mutta ajattelin kysyä osaatko auttaa.. :D tein macaron- leivoksia ystäväni kanssa. Niin ennen sitä paistoa pitäisi odottaa, että ne kuorettuu?, mutta meillä ei kuorettunu vaikka lopulta odotettiin tuntikin kuorettumista? Eikä meidän leivoksiin tullut 'pitsireunustakaan', missä voisi olla vika?VastaaPoistaVastauksetUnelmaa leipomassa/Hanna17. huhtikuuta 2014 klo 18.48Varmaankin vika on ollut taikinassa, tai pursotustapakin voi vaikuttaa pitsireunuksen syntyyn. Mutta, jos macaronit eivät ole saaneet lainkaan kuorta, ennen uunin menoa, niin silloin pitsireunaa ei muodostu! Mulla on käyny joskus samalla tavalla, että macaronit eivät kuoretu, se saattaa johtua siitä, että on liian kostea huoneilma. Muuta neuvoa en osaa antaa.. :)PoistaVastaaTita14. huhtikuuta 2014 klo 15.14Minulla on samanlainen pelti kaapissa. Yhden kerran olen tainnut testata sitä. Näitä voiskin kokeill, näyttävät ihanilta.VastaaPoistaVastauksetUnelmaa leipomassa/Hanna17. huhtikuuta 2014 klo 18.48Jos kokeilet, niin vinkkaa ihmeessä, että mitä pidit! :)PoistaVastaaAnonyymi17. huhtikuuta 2014 klo 22.21Nam, testattu! :)VastaaPoistaVastauksetUnelmaa leipomassa/Hanna18. huhtikuuta 2014 klo 23.54Jes! Mahtavaa, että pidit näistä! :)PoistaVastaaNipa28. huhtikuuta 2014 klo 21.02Näyttää kyllä niin hyviltä. Itsellä ei tuota donitsipeltiä ja mietinkin onko taikina niin löysää että sitä ei voi paistaa niin että pursottaisi ihan pelille donitsin muotoon ? Tietty, eihän niistä niin hienoja tulisi, mutta maku tärkein :D VastaaPoistaVastauksetUnelmaa leipomassa/Hanna5. toukokuuta 2014 klo 23.16Taikina on kyllä sen verran löysää, etten usko pursottamisen pellille onnistuvan :( Voisit kokeilla paistamista esimerkiksi muffinssipellissä! Näin niistä ei tule dinitsin mallisia, mutta maku on varmasti yhtä hyvä! :)PoistaVastaaAnonyymi5. toukokuuta 2014 klo 22.21Mietin samaa^^VastaaPoistaVastauksetUnelmaa leipomassa/Hanna5. toukokuuta 2014 klo 23.18Sulle kanssa neuvoksi, kokeile paistaa donitsit muffinssin muotoon muffinssipeltiä apunakäyttäen! Ja halutessasi voithan kovertaa reiän kypsiin kakkusiin, näin niistä saisi hauskasti donitseja! Ja muuten, jos teet muffinssipellillä, muistathan, ettet laita taikinaa liikaa vuokiin :))PoistaVastaaLisää kommenttiLataa lisää...